text:
katumbiri nutugna ka hji dayeuh
nya ka dinya ieu raga nyewik nurih jomantara
geus katémbong samar-samar renggenek gedong-gedongna,
leuweung-leuweung, pategalan, walungan nu ngembat manjang
tinggurilap dipentrang ku panopoé musim panas nu marahmay
leuwih ngémploh batan lemah nu rungseb di banjarkarang
gumalindeng kawih asih mapag sukma
geus kapireng hawar-hawar sapanjang jalan-jalanna,
but-bat ngagurat sampalan, ngembat manjang kana kalbu nu haliwu
rumpaka dihariringkeun tina kayon nu mager genclang wahangan
tina hateup demi hateup, tina pucuk munara demi munara
terus metit kana ati nu keur mangkak karembangan
beuki anggang ieu diri nilar lembur
kota demi kota, nagara demi nagara lalebur dina ingetan
jadi runtuyan kalimah pisajakeun nu keur néangan ungkara
susuganan baris bisa macaan saban isarah palebah lulurung waktu
di dayeuh nu rék disorang, di nagri nu geus kaimpleng
kari sadongkangan deui méméh cunduk medar lampah
puseur dayeuh beuki kasawang agréngna
tina sela lapisan méga jeung méga nu katémbong beuki ipis
jeung karungsing nu nyampiung, ngukuntit ti barang miang
laun-laun jadi sarupaning gending nu keur mirig lagu gandrung
ngaweuhan dina lalangit, dina dingding-dingding kapal
nu gumuruh ngaguludug muru bandara pamungkas
(bérlin, 2011)
Eines Tages Im Sommerfest
(: Martin Jankowski)
musim panas keur ngagelar ieu dayeuh
jadi karajaan cahaya nu tinggurilap méstakeun mata
barisan kakayon demi kakayon katémbong haréjo ngénclong
di buruan gedong-gedong bata beureum nu ngalempur mulas angin
dilataran ku paul langit kristalna nu ngenclang tembus panyawang
dipasieup gurat-gurit méga bodas tina birit kapal meuntas
musim panas nu daréhdéh ngariab-riab manusa
ti apartemén bareubeu, ti kamar-kamar nu becis ku sésa salju
pasesedek di stasion jero taneuh, di halte-halte beus kota
tuluy ngabring ngarak srangéngé, marakbak sapanjang jalan
leuwih jigrah batan mangrébu siraru nu tinggulubur di lembur
muru lahan pangumbaran geusan silihhuru kalbu
hiji munara nyengceling tingburicak kawas beling
teu kahontal ku pucuk-pucuk katedral, ukur kadongkang ku haté
di dinya, budak satepak jangjang némbak-némbakkeun jamparing
ka taman-taman nu liuh pamedaran asih nu keur silihrungrum
kana baranyay walungan nu ngangkleung-ngangkleung parahu
balayar nganteurkeun kalbu ngarambah genclang katresnan
sabubuhan manuk midang ditebar ti jomantara
aleuntreup dina suhunan, jeung nu mubus lebah linduh tatangkalan
ngagelarkeun kawih asih patémbalan tina dahan kana wuwung
ngawartakeun yén beurangna bakal manjang narawangan
da geuningan panonpoé baris mentang niruk peuting
sabada dikubur salju ‘na jajantung séwang-séwang
(bérlin, 2011)
U-Bahn, Stasion Jero Taneuh
ngeukeuweuk karcis karéta
tuturubun muru u-bahn kawas gaang nyorang liang
tétécéan teu kabilang, terus mubus nyingkahan gebur srangéngé
sajajalan papaliwat jeung nu nanjak ngararegéh nyungsi rénghap
badis mayit nu diludang tina jugang séwang-séwang
rumanggieung haranjat ti jero taneuh
anjog ka guha nu agréng
toko-tokona marakbak dirurub lambaran lampu
musim panas bet nyambuang saliwatan tina seungit daging beuleum,
roti panggang, saab parfum, kerak arak jeung hiliwir birahina
léngkah lanjung mapay plang panunjuk ringkang
tuluy mubuy kana liang pangjerona
di dasar bumi nu ngebrak
usik waktu narémbongan tina poster pagelaran
nu narapel dina dingding torowongan, tina papan éléktronik
nu nataan mangsa cunduk jeung nomer-nomer karéta
kawas hiji mesin badag nu gemet ngarancang ringkang
keur nu miang jeung nu datang
gumuruh sora karéta
gurujagna ngageterkeun dingding guha nu tohaga
panto-pantona maruka, jalma riab rurusuhan nu kaluar nu kajero
culang-cileung nganti anjeun nu kamari kungsi pasini rék lunta
geuning taya nu ngurunyung midangkeun imut kageugeut
horéng diri ngaligincing nyanding jempling
(bérlin, 2011)


c: text/html

text:
Usum 2015 Treadclimber TC200 Kupon
Meunang $ 350 OFF Ditambah FREE pengiriman barang pikeun Time Limited Ngan
Simpen $ 350 dina Brand New Treadclimber TC200 ti Bowflex! Kode Paké Kupon HOLIDAYFIT di Checkout
Kupon Bowflex Ieu Sah Til 12 / 22 / 15 - Klik handap pikeun Info More on Bowflex Treadclimber Libur Sale ieu
$ 350 OFF + FREE pengiriman barang dina TC200 - OR - $ 275 OFF & FREE pengiriman barang dina TC100 di Bowflex.com! Kode: HOLIDAYFIT (ends 12 / 22)
Ngeunaan Treadclimber TC200:
Brand anyar Treadclimber TC200 ku Bowflex nyadiakeun kalori ngaduruk workout elit nu geus low-dampak dina sendi anjeun. Mibanda design 3-di-1 unik nu tindakan salaku treadmill, hiji jelema nu naekan stair na hiji elliptical sadayana dina hiji. Cai mibanda 2 treadles misah jeung belts nu mindahkeun dina luhur jeung ka handap gerak gerak. pangalaman workout unik ieu bisa mantuan Anjeun kaduruk nepi ka 2 sarta satengah kali leuwih kalori ti workout treadmill tradisional. The TC200 boga platform mesin hambalan pungkur pikeun kaamanan, sarta kapasitas beurat nyaeta 300 pon. Aya propil 4 sadia ngagunakeun dina TC200 nu hébat lamun sababaraha urang dina rumah tangga anjeun make mesin. Bowflex nawarkeun jaminan produsén 3 sataun urang dina sakabéh mesin. The TC200 ilaharna retails pikeun $ 3,299 tapi anjeun bisa nyimpen duit pikeun waktos kawates ngan ku Kupon Désémber 2015 Bowflex Treadclimber TC200 ieu
Kupon Winter 2015 Treadclimber TC200 Ieu Sah ti 11 / 24 / 15-12 / 22 / 15

robotstxt: allowed

filter: keep


text:
India mangrupakeun tempat dimana aya masarakat entrancing jeung adegan béda, sarta panongton of globetrotters datangna pikeun nyerep banding hébat na. Hiji tiasa sapatemon tempat wisata jeung petunjuk ti rupa santun astounding na anu diselapkeun dina topografi na, individu jeung masyarakat maranéhanana. Ngarambat India jeung ngajajah endowments alam jeung tanda ageless sahiji manusa nu dab adegan bangsa ieu. stasiun Cool pasir, Dongeng na enchanting pantai, keajaiban arsitéktur ekslusif, residences karajaan kaisar jeung saterusna baris nyadiakeun standout antarana meunang-aways séjén anu bakal anjeun boga anyplace pangeusina.
Wisatawan museurkeun keur indit India anu showered kalawan béda nonjol tur populér India bungkusan, sakumaha aya maksud ngadatangan euweuh watesna di India bisa digali. Perhatikeun pangaluyuan di komponen budaya distrik anak, contona, dina legenda, musik, struktur move, pakéan jeung desain pigura, Cucina anjeun mindahkeun ngaliwatan bangsa. Keusik Pebbles Tours mawa anjeun ka pikaheraneun ieu, diajar, malikkeun jeung perjalanan riang ngaliwatan paket wisata kasohor variatif na.


text:
Hasil Pencarian
Hasil pencarian untuk kata kunci nagara (36)
- Ngawanohkeun: Dalih DjiunSeniman Topeng Cisalak
20 Feb 2006 - 2:31 am
Dina dunya seni hiburan geus moal bireuk ka ngaran Bokir (almarhum), pelawak lenong Betawi, kitu deui ka ngaran Mandra, Omas jeung Mastur, pelawak entragan ngora nu panginditanan tina seni topeng Betawi.
Tapi, mun nyebutkeun ngaran Dalih Djiun, pasti bakal kerung, tangtu bae da ngarana jarang midang dina telvisi, oge profesina lain pelawak. Papadaning kitu di lingkungan kasenian topeng Betawi boh di wilayah Betawi pinggiran saperti Bekasi, Tangerang, jeung Depok, boh di Betawi Tengah (kota) ngarana pada mikawanoh. Pangna dipikawanoh, sabab inyana salasaurang putra pasangan Dalih Djiun bin Dorak jeung Mak Kinang nu gede yasana mekarkeun kasenian "topeng Cisalak" katut topeng Betawi.
- Heureuy
20 Feb 2006 - 2:28 am
BBM
"Geus ngadenge beja can, harga minyak tanah turun deui jadi Rp.800,-?" ceuk Dea ka Yadi.
"Ah.. eta mah berita bohong, piraku geus naek bet turun deui," tembal Yadi.
"Sumpah cek dina TV, saleter hargana Rp.800,- asal daek meretan selang tengki," cek Dea kalem.
- Geus nepi kana UganaKu Dédé Kosasih
17 Aug 2005 - 10:27 am
Hiji peristiwa 'monuméntal' geus diguratkeun ku mangsi emas dina leunjeuran sajarah bangsa Indonésia, nyaéta ku lumangsungna pilprés kalayan suksés, aman, langsung tur démokratis. Hasilna, pada-pada kasaksén yén SB. Yudhoyono resmi jadi papayung agung bangsa Indonésia 2004-2009, sabada nyangking mandat rayat dina Pilprés II dina tgl 20 Séptémber 2004. Nya ieu meureun geus nepi kana ugana téh. Mungguh cék Bah Usin téa mah geus jadi guratan nasib jeung takdir hiji mahluk luyu jeung tutulisan ti Loh Mahpudna.
Geus nepi kana ugana. Ieu ungkara téh bet jadi ngahudang tineung. Jol ras baé inget kana kapercayaan kolot urang baheula, ngeunaan uga. Ari uga dina konsépsi masarakat Sunda raket patalina jeung sistim kapercayaan minangka tujuman (ramalan) parakaruhun baheula utamana kana parobahan sosial politik nagara nu bakal datang. Sakumaha nu kaunggel dina: uga Bandung, uga Galunggung, uga Banten jeung uga Kawasén. Upamana, cék uga Galunggung, cenah: Sunda bakal nanjung mun pulung geus turun ti Galunggung.
- PAPAGON HIRUP URANG SUNDA YANG BERSUMBER DARI KEARIFAN BUDAYA CIANJUROleh : H.R. Hidayat Suryalaga
28 Jun 2005 - 2:31 pm
Berkisah tentang wilayah Cianjur, akan membawa kita kembali ke masa-masa awal, ketika kearifan para leluhur Tatar Cianjur sangat mewarnai pandangan hidup dan memberi arah perjalanan peradaban masyarakat Tatar Sunda pada umumnya. Keadaan ini terjadi terutama ketika dayeuh Cianjur ditentukan sebagai Ibu Kota Karesidenan Priangan (tahun 1816 s/d 1864 M)*). Untuk menentukan suatu tempat menjadi ibu kota Karesidenan, tentu setelah diadakan penelitian yang cermat mengenai potensi yang dikandung wilayah tsb. Pontensi itu mungkin saja di berbagai bidang, yang pada masa belum lama berselang disebut kajian berdasarkan ipoleksosbudhankam - religi serta pada masa otonomi daerah seperti sekarang mengacu kepada Visi dan Misi Prov. Jawa Barat tahun 2010 dengan 6 core kebijakan.
- NADOMAN NURUL HIKMAH, DARAS 30 (bagian 2)Tina Surat AN NAZIAAT (Malaikat anu Ngadudut Roh) - Surat Katujuhpuluh salapan - ayat 1 d/k 46
20 Dec 2004 - 12:33 pm
15. SAKARATNA JELEMA ANU KAPIR KACIDA PIKAWATIREUNANA (:79/1) - rhs, 17 Jumadilahir 1428 H
- Sakaratna jalma kapir, estuning ku matak watir,
ku Ijroil digebugan, anu kapir diteunggeulan.
- Digebugan sahabekna, sangkan ka luar nyawana,
nyawana mugen embungeun, sieun dika-narakakeun.
- Si nyawa didudut tarik, nyawa teh ngajerit ceurik,
tingkoceak sosongkolan, sakaratna nu teu iman.
- Naha atuh maneh kapir, teu inget engke di ahir,
bakal pinanggih jeung maot, dipapag malakal maot.
- Sanajan ampun-ampunan, enggeus euweuh kasempetan,
tobatna geus elat teuing, naha baheula teu eling.
- Tarima bae buktina, sabab teu iman teu takwa,
marukan teh bakal lana, langgeng rek hirup di dunya.
- Na naon nu diteangan, ngumbar napsu tetemenan,
terang-terang geus lekasan, malakalmaot nungguan.
- Sakaratna jalma kapir, estuning ku matak watir,


text:
Basa Portugis
Basa Portugis (português atawa ûĺ6plíungua portug7uesa) nyaéta salah sahiji basa Roman anu loba diaromongkeun di Portugal, Brasil, Angola, Mozambik, Ujung Verde, sarta Timor Lésté. Yu87Basa Portugis mibanda leuwih ti 200 juta panyatur tulén, ku kituna nyaéta salah sahiji basa anu diaromongkeun sacara lega di dunya, sarta mangrupa basa anu panglobana kalima atawa kagenep di dunya.
Basa Portugis nyaéta basa anu panglobana dipaké di Amérika Kidul, alatan Brasil anu mibanda nu nyicingan 184 yuta (mangrupa kira-kira 51% ti total populasi Amérika Kidul). Basa ieu ogé nyaéta basa minoritas anu penting di Andorra, Luxemburg, sarta Namibia.
Basa Portugis sumebar ka sakumna dunya dina abad ke-15 sarta abad ke-16, waktu Portugal nyiptakeun karajaan kolonial sarta dagang kahiji anu pangkolotna di dunya. Aya leuwih ti 20 macem dialék basa Portugis.
Conto[édit | édit sumber]
- PT. - Kedalan standar Portugal
- BR. - Kedalan standar Brasil
Tumbu kaluar[édit | édit sumber]
- (en) Ethnologue.com: Portuguese
- (pt) Instituto Camões Basa Portugis sarta kabudayaan Portugal
- (pt) Ciberdúvidas da Língua Portuguesa Loka ramat populér lintas bangsa pikeun nanyakeun hal hamham ku panyatur tulén basa Portugis
- (pt) Kamus Basa Portugis
- Biblioteca Nacional Perpustakaan Nasional Portugal
- Biblioteca Nacional Perpustakaan Nasional Brasil
- (en) Portuguese 101


text:
Kakarén Lebaran
Posted by bujanggamanik dina Oktober 10, 2008
(Hiji)
Lebaran réngsé. Bubar, lubar teu sakara-kara. Urut seunggah, sésa suka, leungit kasilih ku wanci. Tamat katinggang ku mangsa. Baju alus tinggal urutna. Dahareun ngeunah kari waasna. Pileuleuyan lancingan weuteuh. Wilujeng kantun opor hayam. Lebaran hareup tepung deui. Sugan masih kénéh aya umur.
Enya, sugan pareng aya umur. Sabab loba temen contona. Lebaran kamari geugeuleuyeungan tumpak motor, lebaran ayeuna anak mantu jeung incu nyekar ka kuburanana. Umur gagaduhan, nyawa sasampayan apan. Paralun ngaboga-boga. Gumantung ka Nu Kagungan.
Keun ari jalma modél Ki Nurhamid atawa Ma Ooh. Paribasa geus sagala weureu seubeuh. Umur manjing tunggang gunung, sasat kari nganti-nganti dawuh. Tulunganan dipanjangan karunya ka saréréa. Ka dirina, ka kulawargana. Leumpang baé dipapayang. Dahar ngan henteu baé dihuapan. Waktuna dipundut umur, euweuh nu ngarasa diheulang. Cukup ngedalkeun innalillahi…. Ti Alloh mulang ka Alloh. Disambung milu ngadu’akeun, malar di alam barjahna pinareng jeung kamulyaan.
Narajang cara Si Uun, tukang béngkél sapédah juru lapang. Saréatna meujeuhna jagjag belejag, awak séhat teu sakara-kara. Umurna waé tacan jejeg tilu puluh. Jelema ahli gawé pisan. Iwal nyeri beuteung lantaran murak sambel kalepasan, atawa muriang gara-gara kahujanan jeung kurang héés, iraha teuing kadéngé manéhna gering.
Lebaran kamari saperti biasa ngagegedugan kénéh maén rebutan. Naha atuh mulud kapareumnakeun, asalna sasambat lieur, lantaran teu cageur diubaran obat warung, tuluy dibawa ka Puskesmas. Nepi Puskesmas ukur baé dirampa mantri, paralun teu katulungan.
Lahirna panyakit darah tinggi teu kanyahoan. Batinna titis tulis ti ajali, Jodo pati rusiah Nu Murbeng alam. Alhasil lebaran ayeuna teh, boh anak boh pamajikanana, boro-boro manggih kabungah sailaharna. Ngadéngé dulag, ras ka nu geus euweuh. Mireng sora takbir, nya kitu kénéh. Mulang sunat kadua anak banjir cimata. Jul-jol nu ngadon silaturahmi, kalah beuki juuh.
Jempling deui, tiiseun deui, lembur balik deui sabihari. Teu ramé kawas dua tilu minggu ka tukang. Pangpangna poéan sabudeureun lebaran. Ti mimiti lilikuran puasa, nepi ka tanggal welasan sawal.
Harita mah dak dumadak, loba jelema beungeutna teu wawuh. Tingalabring, tinggeuleuyeung, nu laleumpang, nu tutumpakan. Dibaraju alus, disarendal, disarapatu. Garadang jeung garinding. Buukna laleucir. Cicirén lain entas ka sawah atawa ka kebon. Nyaan réa nu kabedil langit. Teu sidik saha-sahana. Apal-apal duméh ituna nanya ti heula jeung hideng nikukur. Singhoréng kapisuan. Sugan téa mah lain anak dulur. Kasipuh ku baju, kapulas ku dangdanan, turug-turug heubeul teu panggih, balukarna baraya disaha-saha.
Katambah-tambah nyaritanan loba nu mamalayuan. Niron-niron Si Mandra. Malayu dialék Jakarta téa. Paelu-elu, pagué-gué. Atawa tingarain. Ngapain, kirain, suguhin. Ngan teu kadéngé ari nu nyebut tuturin jeung tidurin mah. Sugan téh saha jeung urang mendi. Manahoréng Si Karsiti, anak Sarhindi, tukang buang urang Nagrog. Tukang buang téh tukang nebarkeun jaring di laut kana parahu. Perbawa jaman, kapangaruhan ku lingkungan, dua taun lalanjang di Jakarta, pareng balik ka lembur pangrasana geus meleg-meleg jadi urang Jakarta. Barang pakéna persis urang Jakarta. Dikaos jeung dicalana témbong bujal. Kawantu nu hiji torad, nu hiji deui morosot. Leuheung mun pakulitanana miar-miar konéng. D ieu mah ngan henteu baé ngabelegbeg semu héjo.
Nyarita basa Sunda ngakuna kagok. Watir mah indung bapana. Mindeng melengek teu ngarti. Da éta tuda mani taya tumpa-tumpa. Geus puguh boga kolot satengah buta hurup, hayoh diajak mamalayuan. Untung teu sawan kuya ogénan. Ari rék digeunggeureuhkeun, rumasa kaangkat darajat. Ti saprak Si Karsiti digawé di Jakarta, eusi imahna rada pereték. Malah lebaran ayeuna mah mawa televisi. Ngalengkepan radio badag jeung térmos kéjo, oléh-oléh lebaran saméméhna.
Tungtungna lantaran hayang ngigelan anak, maksakeun nyarita mamalayuan. Malayu reumbeuy basa Nagrog.
“Geura dimakan emihnya, Nyai, nanti kaburu bengkak,” pokna téh. Nyai ayeuna mah nyebutna téh. Kaburu bengkak, moal salah maksudna kaburu beukah.
Si Uto bisaan ngaheureuyan jelema-jelema modél Si Karsiti téh. Ngahaja ari panggih sok milu mamalayuan. Orokaya jaba direumbeuy, jaba ngaco.
”Waduh, gué kiré siapé. Sampai tidak kabadé,” majarkeun téh. Atawa, ”Dari mana bésok-bésok sudah ngurunyung dari kidul?” bésok-bésok. Isuk-isuk.
Keuheuleun pisan Si Uto mah ka urang lembur nu mamalayuan téh. Mana komo lamun jelemana ukur jelema biasa. Nyaho kolotna, apal di dayeuhna jadi naon. Basana téh, ari masih kénéh bareuki sambel mah, teu kudu unggah adat nyarita mamalayuan. Katurug-turug kasebut létah Sunda, kajeun lila di Jakarta, angger waé asa cawérang. Béda jeung urang Jawa atawa peuntas. Nu hiji medok, nu hiji capétang. Ngeunah kana ceulina téh.
Kétah, iraha deui meureun, aing némbongkeun laladangna hirup di kota. Peupeuriheun harta banda, ukur hiji dua nu enya-enya kataékan. Atuh légég-légég ulah éléh. Lucuna téh deuih, lain nu marangkuk wungkul di Batawi, nu baralikna ka lembur mamalayuan téh. Dalah nu ngalumbara di tatar Sunda kénéh milu mamalayuan. Duméh nyaritana lain malayu Batawi. Tapi malayu biasa. Pangpangna lamun nyarita di antara maranéhna.
”Mah, ambil golok dong,” cenah ka pamajikanana, rék mares dawegan.
”Bentar,” témpas pamajikanana.
Padahal hareupeun kolot jeung babarayaan. Padahal ari dipaksa mah diajak susundaan, teu burung bijil aslina. Boh manéhna, boh pamajikanana, sakitu lancarna ngomong Sunda.
Mangsa lebaran, mangsa lembur kasipuh ku kahirupan kota. Gara-gara urang lembur nu marangkuk di kota, ngadon lalebaran di désa. Tangtu baé henteu kabéh. Sabab teu kurang-kurang nu pageuh mageuhan galeuh-galeuh jati dirina. Sanajan mulan-malén hirup di kota, henteu nepi ka robah budaya. Saperti anak-anakan Bah Cécé suwargina. Nyarita paralun milu mamalayuan. Kaasup jeung anak pamajikanana.
”Sok cangkeul gado uing mah, ari ngomong basa Indonesia téh,” cenah, cék Si Yayat, anak marhum Bah Cécé pangcikalna.
”Teu weléh asa tidadalagor deuih,” pokna deui.
Kumaha onam Si Uto, sarua manéhna gé sebeleun pisan, lamun aya urang lembur ngobrol jeung urang lembur deui, hég di lembur deuih, maksa mamalayuan. Matak ari duanana panggih téh, mindeng siga nu heueuh, hoghag nyarita mamalayuan. Niat nyindiran jelema-jelema nu arunggah adat. Puguh waé ngondag pikaseurieun. Kawantu sarua ngacona.
””Kapan datang dari dayeuh?” cék Uto, ngasongkeun leungeun, logatna asli, logat Ciamis Kidul.
”Baru hol,” témbal Si Yayat, nampanan leungeun urut batur ngala suluhna.
”Bersamaan dengan keluarga?” Maksudna bareng jeung kulawarga.
”Iyah sabondoroyot. Cuma berangkatnya ti depan,” maksudna ti heula.
Jempling deui, tiiseun deui. Kahirupan urang lembur mulang deui sabihari. Ka sarawah deui, ka karebon deui. Atuh urang basisir, mimiti ka laut deui. Teu kadéngé deui aya nu nyarita basa Malayu. Paling-paling tinggal dongéngna, minangka kakarén lebaran.
Nya kitu deui sora gembrang-gembrung, nyetél lalaguan teu paruguh. Teu puguh sorana, teu puguh kekecapanana. Leungit sapisan. Ayeuna mah balik deui ka asal. Nu kadéngé téh mun lain dangdut, pasti lalaguan Sunda, bari puguh waktuna, isuk-isuk atawa soré.
Si Karsiti geus balik deui ka kota. Ngababu deui. Tapi ari dongéngna mah aya kénéh. Lantaran masih rajeun ditarabeuh.Boh ku kolot katut duduluranana. Mun teu kitu ku Si Uto, pareng ngariung jeung batur-baturna. Di pos ronda atawa di warung Ceu Uti. Lumayan keur ngararamékeun. Da teu weléh matak ager-ageran. Abong ruruntuk bodor réog teu payu.
Majar indungna Si Karsiti kungsi nyarita emihna kaburu bengkak ogé, saha deui atuh mimitina. Iwal Si Uto. Perkara ukur jijieunan manéhna atawa mémang enya kajadian, duka téh teuing. Tapi gegedéna mah kana jijieunan.
Nya kitu deui anak-anakan Mang suha, Si Engkus, Engkos, jeung Engkas. Geus aya welas poéna ninggalkeun deui lembur. Sarua tinggal dongéngna, minangka kakarén lebaran kolot-kolotna. Teu pindo catur Si Yayat, Jang Nano, Kang Harun, jeung Ceu Ikah. Malah karasana beuki tiiseun lembur téh. Lantaran saban tas lebaran pangeusina beuki ngurangan.Narungtutan naringgalkeun sarakan. Aya nu nuturkeun batur, aya nu ngahagal gadag sorangan.
(Dua)
“Teu sakara-kara.”
“Naon téa?”
“Heueuh lebaran.”
“Ari kitu?”
”Nanyakeun kénéh. Apan saméméhna mah naon-naon jang lebaran. Dibélaan anjuk hutang, guda-gadé, jeung naon ku hanteu. Siga pisan moal manggihan deui lebaran. Padahal dina emprona mah, henteu sing sabaraha,” cék Suhadi bari ngalacat naék ka tepas.
”Oh…sugan téa mah,” pribumi hideng ngadeukeutkeun bungkusan roko.
”Roko pamungkas meureun, nya ieu téh?”
”Enya.”
”Balik deui kana kawung, mimiti isuk mah, meureun?”
”Kana kitu.”
”Teu nundaan kitu Si Sulé?”
”Nundaan naon?” Bah Oyot malik nanya, dibarung rada cureng.
”Nundaan roko ambéh bapana bisa terus udud roko.”
”Nundaan ti mana horéng. Jang ongkos balik baé ménta. Ngagerenyih ka indungna. Biasa ngomongna onaman nginjeum,” ngalieus.
”Leuheung aya?”
”Biasa wé uclak-éclok.”
”Digawé lin Si Sulé téh di kotana?”
“Digawé. Tapi…” teu kebat. Tayohna teu werat ari kudu ngagogoréng anak mah. Déog-péngkor getih-daging sorangan.
Digawé kénéh Si Sulé téh. Di pabrik biskuit. Purah nganteur-nganteurkeun barang ka toko-toko. Gajihna sakitu mah katimbang gedé. Komo nyanghareupan lebaran, bonus narima, THR harianeun. Hanjakal boga panyakit awuntah. Lésang kuras, cék urang lembur mah. Teu bisa nyekel duit. Hayangna buru-buru méakkeun. Katambah-tambah resep nginum, lian ti rajeun ngalinting daun haram téh.
Puguhing cruk-crek ka awéwé. Bubuhan boga beubeungeutan teu goréng-goréng teuing. Kulit-kulitna baé mah, ngala ka indung, rada miar-miar. Alhasil kawilang laris. Ngan nya kitu ogor téa. Teu kaop dipuji, jol golosor. Matak balik taun kali saban lebaran téh, boro-boro angkaribung siga batur. Kawantu béak dipaké mahugi jeung nginum. Duméh henteu ngaligincing wungkul. Biasa jingjing bawa. Orokaya balikna deui ka kota namprak. Ana diutang-itung, antara babawaan jeung barang pénta, ngan henteu baé sarua jeung nalangan. Aya kénéh onjoyna meueusan.
”Sakitu gé ilaing mah boga kénéh jang euleuh-euleuh… boga anak digawé di kota. Sahenteuna deuih aya jang tuturkeuneun adi-adina. Narajang kuring, boga anak téh taya nu sahijieun. Karurang boga kahayang. Embung incah ti lembur. Cukup ku ngungucel tanah satapak peucang jeung babarah-buburuh sawatarana,” satengah humandeuar.
”Apan Si Aéd mah dagang lin?”
”Dadagangan. Mangdagangkeun batur. Ngarah pérélékna.”
”Tapi geuning bisa meuli motor sagala. Weuteuh deuih.”
”Meuli ti mana horéng. Biasa ngiridit. Kapaksa lantaran kudu ngider, ngiyeng mapay-mapay lembur. Tampolana nepi ka pakidulan Tasik, nutur-nutur usum lauk.”
”Mana kitu gé kauntup.”
”Alhamdulillah sayeunaeun mah. Teu pati beurat ongkoh sabulan-sabulanna téh. Ngahaja uang mukana digedéan. Lima juta. Jadi cicilan sabulanna téh teu kungsi tilu ratus.” Dak dumadak robah, jadi bangun rada reueus.
”Ti manéhna?”
”Nya ti saha atuh. Kolotna onaman batan sakieu nya kaayaan,” reueus inya.
“Heueuh da kami gé, cacak Si Sulé daék nurut, asa mending cicing di lembur. Asana sakalieun jang hirup sawatarana mah, moal kurang garapeun.”
“Puguh wé ilaing mah. Sawah lega. Kebon ublug-ablag. Balong boga. Naon deui. Tinggal Si Suléna daék neruskeun lacak kolot. Rék dadagangan moal bingung ku modal,” ngarongkong panékér, lantaran ududna pareum. “Tapi kétah, hirup téh butuh pangalaman. Sugan jeung sugan deuih. Sahenteuna di kota mah sagala nyampak. Buktina anak-anak Si Suha. Tiluanana siga pinanggih jeung kasenangan.
Cék itu, cék ieu, anak-nakan Ki Suha mah rada kataékan di kotana téh. Malah Si Engkus mah kungsi ngocal-ngocal balong Bah Oyot sagala. Balong lebakeun situ Cisamping. Balong alus naker. Tara kurang cai. Kawantu tinggal ngagolontorkeun tina pamiceunan situ. Lian ti éta, kasebut balong adek jeung cilebok, jaérna gampang baradag jeung garajih.
Jaér cilebok mah moal aya dua. Dibandingkeun jeung lauk emas wedalan Saguling atawa Cirata mah, meunang kénéh jaér cilebok. Béda jeung jaér balong biasa, jaér cilebok mah. Empuk ka hulu-huluna.
Bilih badé dikaluarkeun, basana téh. Hartina mawa duit loba Si Engkus ka lemburna.
Anakna tilu Mang Suha téh. Kabéh lalaki. Umurna teu pada éléh. Ampir nungturun. Sarua meujeuhna belekesenteng. Karék likuran taun. Tiluanana marangkuk di kota. Si Engkus panggedéna, dagang bungbuahan di Jakarta. Cenah mah di lelewek Kebon Jeruk, deukeut kantor RCTI. Geus boga jongko sorangan.
Si Engkos jeung Si Engkas aya nu ngajeujeuhkeun, jadi tukang beberesih di hotel bintang di Bandung. Tiluanana taremen wekel. Daraék peurih. Hirupna arapik. Ti jaman di lembur kénéh kituna téh. Tara bauan. Hampang birit. Biasa dihuras-hiras. Maju sawawa mariang ka kota nuturkeun batur nu ti hareula.. Lumrah. Ngudag-ngudag sugan jeung lamunan. Kaparengkeun boh lanceukna boh adi-adina pinanggih jeung rejeki.
Ka kolot kacida nyaahna. Pangpangna Si Engkus, bubuhan panghidengna. Sakitu manjing rumah tangga, can ieuh daék boga pamajikan. Dijurung-jurung malah diasong-asong picaloneun, keukeuh nyebut moal waka. Nu niat nyair mulung minantu teu kurang. Tapi sarua, cukup dijawab teu acan maksad. Hayang seubeuh heula babakti ka kolot, cenah. Hayang nyenangkeun heula. Hayang ngimahan sing pageuh. Hayang nyukupan dahar-pakéna. Hayang boga pakaya, ngarah bapana henteu utrak-atrok néangan buburuhaneun.
Puguhing adina, lantaran umurna kakara dua puluh taunan. Tacan harib-harib rimbitan. Biheung bobogohan siga batur ogénan. Alesanana sarua, hayang aya kaboga heula. Orokaya unggal tiluanana balik ka lembur, kawas nu meupeus keuyang. Teuing mun katambahan niat pamér. Némbongkeun aing di kota bisa néangan duit. Bisa kabeuli sagala rupa. Ti barang maranéhna datang, musik ngageder mungguh teu eureun-eureun.
Turug-turug kaseundeuhan ku batur-baturna. Boh nu masih kénéh marangkuk di lembur, boh nu papada ngumbara ka kota. Kaasup Si Sulé anak Bah Oyot. Atuh imah Mang Suha bleg …wéh… mun di kota mah jadi café leuleutikan. Mang Suha sorangan, nya kitu deui pamajikanana, teu bisa majar kumaha.
Taktakgé watir mah Ki Tama. Meujeuhna hirup tingtrim, rinéh ngahenang-ngahening, bari nunggu-nunggu dawuh, kari-kari kudu ngadéngékeun lalaguan karitu patut. Pamajikanana onam rada leuheung. Moal kasiksa teuing, sabab ceulina mimiti kurang dangu.
”Heueuh anak-anakan Si Suha mah maraju. Basa nganjang ka dieu, manggihan Si Sulé, maké jeung natanyakeun balong, bisi rék dikaluarkeun,’ cék Bah Oyot.
”Saha? Si Engkus?”
”Enya. Mana kitu gé boga duit. Da moal dibikeun saanu, mun téa mah rék dikaluarkeun.”
”Balong nu mana?”
”Balong nu kidul, lebakeun Cisamping.”
”Saha nu teu kabita tuda. Balong sakitu alusna. Kitu-kitu ari kaharti mah …. Sugan ladangna bisa dipaké nyieun deui nu leuwih lega.”
”Puguh wé ngagugu Si Sulé mah. Malah sigana kalakuan Si Sulé éta gé. Geus lila ngagugujeg nitah ngajual deui barang. Hayangeun motor.”
”Wanieun sakumaha kitu Si Engkus?”
”Ka teuing da teu pati dihaminan. Ngan éta baé anak batur mah geus bisa beubeuli barang pageuh. Anyar kénéh tas ngaduitan kebon Mang Jumadro. Bubuhan kamodalan, sawo, manggu, jeung kadongdongna gé, ayeuna gampang baruahan.”
“Inget ka anak-anakan Si Suha téh jadi inget ka Ki Tama. Watir,” bisa jadi ngabangbalérkeun pribumi.
“Ari kitu?”
“Kasiksa pisan manéhna mah salila lebaran téh.”
”Kasiksa kumaha?”
”Kasiksa ku dédéngéan. Abong budak ngora. Kabéh anak-anakan Ki Suha meujeuhna resep ka nu anéh-anéh. Der…nyetél lalaguan teu paruguh sangeunahna maranéhna.”
Cacak boga pangungsian, ampir-ampiran nyingkah, cenah Ki Tama téh. Ngan rék nyingkah, nyingkah ka mana. Puluh taun laki rabi, teu boga anak hiji-hiji acan. Malah teu kungsi dipangkaluron-kaluronkeun acan. Duka saha nu gabugna. Ka baraya, goréng kasebutna. Kuriak ngaririweuh. Sakieu usum sagala riweuh.
Baning méhméhan teu kuat. Kawantu unggal poé. Sasat ti isuk jedur nepi ka soré jedér digandéngan lalaguan teu puguh téa. Brang-bréng-brong. Tingjelegur asal tarik. Sawur jeung sora nu cocorowokan. Nu nembang teuing lagu nanahaon. Jeung duka basa nanahaon. Sakapeung didéngé-déngé téh siga nu utah. Uo…uo….Musik métal majarkeun téh.
Kulak canggeum bagja awak, cék Si Uto téa mah. Milik teu pahiri-hiri, darajat tara paala-ala. Hayoh natangga jeung Mang Suha. Ari pék ngan Ki Tama wungkul tatangga adekna téh. Ku sabab sabeulah deuina mah, beulah kénca kebon cau boga Ki Ulis. Ka hareupna jalan désa. Tukangeunana aya kénéh sumur jeung leuit, méméh imah Kang Jaéd. Jadi teu kabaribinan langsung cara Ki Tama.
(Tilu)
Warung baso Ceu Uti deuih nu balik asal téh. Iwal peuting, ayeuna mah nu mareuli téh henteu ramé siga keur araya kénéh urang kota. Jaba alasna ayeuna mah rata-rata alas biasa. Alas sarébu lima ratus, paling antek dua rébu lima ratus. Ma’lum duit lembur. Henteu rarubak kawas duit kota.
Kamari ieu mah karék dadasar bada asar, nu mareuli geus jul-jol. Marawa jeung ngajaringjing rantang. Maju ka peuting tutas tarawéh harianeun. Mindeng mani ngagimbung. Tampolana datangna ngaberedeg. Pangpangna lamun kadatangan kulawarga Haji Saléh. Jang Nono sakulawadet. Dua mobil tara kurang. Ngahaja ngadon ngabaraso. Sakitu di imah sagala aya.
Kanjat ngolécér Ceu Uti téh. Kawantu ari ngaladangan mah teu bisa ku batur. Teu bisa jeung arembungeun. Da éta tara sarua, cenah. Sok aya baé bédana. Kajeun takeran uyah, pécin atawa kécapna sakitu-sakitu kénéh. Perbawa leungeun sigana. Béda koki béda rasa. Sanajan angeun sop, angeun sop kénéh.
Éstuning rejeki nomplok. Duit kota. Biasa jajan di kota. Dibéré harga lembur téh, kajeun geus dimahalkeun angger waé katitih murah. Hanjakal Ceu Utina gedé kasieun. Sieun pajar mangpang-meungpeung, cenah. Padahal matak naon habek wéh. Sakitu mangkok kali sakitu. Da tara ieuh utang-itung maranéhna mah. Sakur nu disebut, langsung dibayar. Kawantu duit babari. Lir boga citakan sorangan. Mangkaning ari ngabaraso téh rata-rata saurangna kudu baé mindo.
Dalah Ceu Utina teu béak-béak kahéran. Baso bubuatanana dipikalandep urang dayeuh. Harkat Si Engkus, Engkos, Engkas, atawa Si Sulé onaman teu matak anéh. Sanajan marangkuk di dayeuh, kasebut jelema biasa. Tutur ngabaso nagog sisi jalan. Sedengkeun anak-mantu-incu Haji Saléh, lain harkat édél-édél. Lain tukang bungbuahan atawa purah beberesih di hotél siga anak-anakan Mang Suha. Lain pagawé pabrik biskuit siga Si Sulé deuih. Mun jaman baheula mah ménak tulén bolongkotan.
Geura ilikan, daratangna ka lembur teu weléh ngabringkeun mobil. Kanjat mudal ka jalan apan, ari usumna baralik téh. Padahal kurang kumaha lega buruan imah Haji Saléh. Lian ti garasi asup dua mobileun. Kitu téa mah, putrana, putuna, karagungan séwang-séwangan. Diitung tilu kali tilu baé, geus salapan mobil. Acan dudulurna mantuna. Da aya baé nu ngiring ngadon lebaran di lembur téh.
Lebaran ayeuna ogé aya sawelas siki mobil nu ngaliud hareupeun imah Haji Saléh téh. Lima di antarana kagungan Jang Nono sapalaputra. Tilu putrana téh. Tiluanana marekel mobil masing-masing. Kaasup si bungsu, nu kakara SMA kelas hiji. Da apan sareneng babalapan di sisi basisir. Hiji deui dipaké adi beuteungna. Mobil kagungan Jang nono kénéh éta gé, cenah.
Harga BBM sakieu mahalna, hih, bangunna téh biasa baé. Padahal bulak-balik lima puluh léter baé samobilna. Sawelas kali lima puluh geus lima ratus lima puluh léter. Kali opat rébu lima ratus, dua jutaeun punjul. Mangkaning mobil nu dipaké Jang Nono mah, teuing mobil nanahaon ngaranna. Jaba olok, jaba lain béngsin biasa. Da éta baé sabot di lembur, tilu kali nitahan meuli ka Banjarsari gé. Hargana matak ngagebeg urang lembur. Si Uto nu apaleun téh bubuhan sobatna.
”Pokona pangaji jang béngsin wungkul, bisa dipaké meuli pibalongeun,” cenah.
Si Uto deuih, nu mapatahan Ceu Uti, sangkan di mana Jang Nono sakulawadet ngabaraso, ulah asa-asa ngahargakeun, dua kali lipet, tilu kali lipet, pokna téh, orokaya buntutna, ”Ngan kadé poho ka uing,” dasar sirah calo.
”Boa kaanggo, pilakadar baso lembur,” cék Ceu Uti semu ngadarégdég, barang kakara mah. Lebaran taun itu, basa munggaran ngaladangan anak incu Haji Saléh.
Kakara dua lebaran jeung ayeuna, Ceu Uti dagang basona téh. Dagang kajurung ku butuh. Taya tapak pangalaman pisan. Éstuning kapaksa ku kaayaan. Lantaran kudu maraban anak sadua-dua. Bongan gableg salaki nurustunjung. Cul léos, clep buleneng, gara-gara kaduyung biduan dangdut asal Patimuan. Antukna nepi ka tatalakan pisan.
Untung imah kolotna nampeu pisan ka terminal. Apan gara-gara imahna deukeut terminal pangna Ceu Uti kagémbang ku Kang Dédi téh. Muasalna bari ngadagoan muatan pinuh, Kang Dédi sok gégéléhéan di tepas Mang Karna, bapana Ceu Uti téa. Supir beus manéhna téh. Jalmana gagah. Kumisan jeung godégan. Ana geus maké jékét kulit, éy… sugan mah. Awéwé kitu-kitu baé mah, moal teu gampang kaédanan.
Turug-turug coloyor kabina-bina. Playboy mun cék urang kota mah. Duka kumaha mimitina, pruk… wéh … duda dua kali téh kawin ka Ceu Uti. Mungguh nénjo waruga jeung beubeungeutan mah asa jauh kana manjing. Punjul teuing salakina.
Dihatéan ku kolot jeung dulur-dulurna, pegat jeung Kang Dédi, Ceu Uti dadagangan. Mimitina mah gurang-goréng bangsaning bala-bala, pisang, comro, jeung géhu. Pédah tepas imahna sok dipaké tempat ngarumpul supir, kenék, kenéktur, lian ti tukang ojég téh. Saterusna, duka kumaha dongéngna, hiji mangsa ditambahan ku baso. Antukna salembur sohor baso Uti atawa baso terminal. Kana gurang-goréng mah geus tara deui. Capé majarkeun téh.
Duka ku lantaran kurang apal, naon baé sabenerna ari sambara baso, ana dirasa-rasa, batan rasa baso, deukeut-deukeut rasa soto hérang. Nya kitu deui nu disebut basona. Bisa jadi ku sabab ngarah gampang, lain guruntulan cacag daging campur tarigu siga nu ilahar. Ieu mah meleg-meleg daging hayam. Hayam meunang meuleum disebitan. Hanyir teuing cenah digoréng mah. Nya kitu deui minangka emihna, kumaha onam soto, lain ku emih biasa. Tapi ku soun.
Sakalieun nu hayang ku emih, disadiakeun emih bungkus. Kitu-kitu keukeuh ari basona mah, ku daging hayam beunang nyacag atawa nyebitan. Matak baso bubuatan Ceu Uti mah bisa jeung biasa dipaké deungeun kéjo. Ku sabab rasana leuwih deukeut kana rasa soto. Soto hérang.
Tara diganti ku indomie atawa supermie anak incu Haji Saléh mah. Tetep emihna ku soun. Ngan dagingna wajib loba. Sakapeung ngahaja mekel sorangan. Tara dibawa ka imah deuih. Di dinya diadon, bareng jeung nu séjén. Ngan pédah sok hayang diheulakeun wungkul. Tapi, saha nu wani protés. Malah saréréa hideng ngarélédan. Turug-turug asal ulah isin, rék béak sabaraha mangkok, moal burung dipangmayarkeun.
Keur meujeuhna (beuki) jadi sabiwir hiji anak-mantu-incu Haji Saléh téh. Pangpangna Jang Nono. Mun téa mah aya nu pangawét-awétna kakarén lebaran nya éta dongéng perkara kulawadet Haji Saléh. Biasana nepi ka sabulan baé mah, terus baé jadi bukur catur. Lebaran ayeuna harianeun. Di mana teuing tuda, aya urang lembur sakulawadet ngabringkeun mobil sawelas siki. Lain goréng-goréng mobil deuih. Saratus jutaeun ka luhur hijina.
”Heueuh éta mah sadudulur,” Suhadi jadi ngabalégod, nyaritakeun kulawarga Haji Saléh. ”Majar kalapa samanggar tara kiring kabéh, buktina anak-anakan Haji Saléh mah, kabéh jaradi jelema.”
”Enya, duka teuing boga jampé naon,” témpas Bah Oyot.
”Jampéna mah nya duit-duit kénéh. Coba urang kawas Haji Saléh, boga anak téh pasti jadi sarjana kabéh.”
”Tapi da teu mungguh, euy. Tuh, buktina Haji Sarkosih, kurang kumaha beunghar. Kabéh anakna disakolakeun pakultas. Tapi ukur hiji nu jadi mah. Kitu gé teu pati ahéng. Jadi naon ongkoh. Mun teu salah déngé tata usaha di rumah sakit. Jauh tangéh dibandingkeun jeung anak-anakan Haji Saléh.”
“Enya. Malah kabéjakeun Haji Sarkosih jujual deui.”
“Keur naon cenah?”
“Wallohu alam. Bisa jadi keur nyumponan kabutuh anak-anakna.”
“Pasti ku Jang Nono deui dibeulina.”
“Ari geus saha deui atuh nu loba duit? Ceuk Si Uto mah, sakali mawa ka lembur, duit téh kanjat dikardusan.”
“Heueuh nya, kana naon usahana atuh?”
“Teu usaha. Ngan duka jadi naon di pemdana.”
“Heueuh abong usum nu gaib-gaib. Hayang teuing geura lebaran deui. Boa nyéwa kapal engké mah ka darieuna.”
”Meuli lain nyéwa. Aéh ieu téh geus euweuh kakarén pisan. Ti tadi ukur ngelepus jeung ngalekik, mani taya pisan gahél-gahéleun nu ompong.”
”Hayang kakarén mah ngobrolna di imah Haji Saléh,” pribumi nguliat jeung heuay.***
Tina Kanagan 2
6 Balesan to “Kakarén Lebaran”
-
Oktober 10, 2008 pukul 11:01 pm
Ngaran-ngaran di lembur,hade goreng oge tetep wae jadi omong balarea. Kawas di lembur abdi…..
-
Oktober 11, 2008 pukul 10:18 am
“Hoyong kakarén mah ngobrolna di bumi bu guru,” gajah_kurus jung cengkat babatek. “Tapi saur bu guru, wayahna lebaran ayeuna mah teu aya goreng suuk. Dua kilo gagal teu kapuluk, liat gara-gara disangray na kompor gas.” gajah_kurus neruskeun omonganna bari cacamuilan duka bari ngegelan naon. 😀
-
Oktober 11, 2008 pukul 1:06 pm
Harita gajahkurus aya niat nraktir gajahbageur ja2n baso Ceu Uti, tapi teu acan wae da sibuk ngoprek, duka ngoprek nanahaon!
-
Maret 25, 2009 pukul 11:55 pm
Duh lebaran….rame na tinggal carita. Rame ku PAMER nya Teh ?
-
Désémber 8, 2017 pukul 8:25 am
endingna mani asa waas.haha abong urang sunda.


text:
Hasil Pencarian
Hasil pencarian untuk kata kunci sugri (11)
- Kampung Kuta Pantrang Nanggap Wayang
1 Dec 2004 - 4:14 am
1. KIAMAT TEH TANGTOS BAKAL KAJADIAN (:78/1,2,3,4,5) - rhs, 29 Jumadilawal 1424 H
- Assalamu'alaikum, ka muslimin wal muslimat,
asalamu'alaikum, ka mu'minin wal mu'minat.
- Seja nyanggakeun nadoman, sumberna ayat Al-Qur'an,
juz anu ka tilupuluh, mugia jadi pituduh.
- An-Naba' nami suratna, tujuhdalapan nomerna,
dupi nu jadi ayatna, kahiji dugi kalima,
- Anu kapir teu percaya, yen kiamat bakal aya,
pajar ukur nyingsieunan,nu kapir teh seuseurian,
- Padahal kiamat pasti, bakal cunduk hiji wanci,
nu uninga mung Ilahi, manusa mah moal ngarti.
- Mun kiamat enggeus cunduk, nu kapir bati ngaheruk,
kakara sadar jeung eling, elingna geus elat teuing,
- Nu mawi yeuh kanca mitra, urang teh wajib percaya,
engke dina hiji mangsa, kiamat pasti cundukna.
- Ti ayeuna urang tobat, samemeh dongkap kiamat,
mugi Alloh ngahampura, kana samudaya dosa.
- Assalamu'alaikum, ka muslimin wal muslimat,
- NADOMAN NURUL HIKMAH, DARAS I (bagian 2)Al Baqarah (Surat Kadua) - Ayat 19 d/k 30
20 Dec 2002 - 1:11 am
11. CAHAYA KILAT SAJORELAT (:2/19) - rhs, 2 Syawal 1421 H
- Pareng leumpang tengah peuting, poek mongkleng sepi jempling,
ngadadak baranyay kilat, serab kilat sajorelat.
- Jelebet sorana tarik, dunya eundeur rek tibalik,
tinggorowok tingkoceak, asa kiamat ngadadak.
- Gelap dor-dar tingjelegur, dunya asa arek lebur,
nu munapek tingjarerit, sieun maot jadi mayit.
- Careurik aluk-alukan, anak bojo dicalukan,
tapi taya nu nembalan, hayang salamet sorangan.
- Kitu misil nu munapek, leumpang ngatog di nu poek,
uyup-ayap rungah-ringeuh, hatena tagiwur riweuh.
- Nu munapek lolong hate, teu apal goreng jeung hade,
cilaka estu cilaka, nu munapek ka naraka.
- Alloh Nu Maha Ngamurba, ngamurba ka sadayana,
sadaya mahluk Mantenna, Alloh Nu Maha Kawasa.
- Pareng leumpang tengah peuting, poek mongkleng sepi jempling,
- Naskah Kuna: WAWACAN SANG BATARA RAMA
25 Jun 2002 - 7:47 am
Batara Rama adalah anak sulung Dasarata, raja negri Ngayogya atau Yogyapala. Saudara-saudaranya ialah perbu Barata, Lasmana dan Turgana. Batara Rama beristerikan Dewi Sinta, anak Perbu Janaka raja negri di Mantilireja. Rama diperintahkan ayahnya menjaga para pendeta yang sedang bertapa di gunung, karena mereka sering diganggu oleh raksasa.
- BASA INDUNG PITUDUH PIKEUN HIRUP APANJANG-APUNJUNGKu: Drs. R.H. Hidayat Suryalaga
13 Jun 2002 - 7:00 am
Upami urang nengetan sareng ngalenyepan "hariring indung" dina rumpaka di luhur ku urang bakal karaos pisan, ayana rupi-rupi rasa: harepan, kanyaah, kaiklasan, cita-cita, du'a ti nu jadi indung ka putrana nu jadi jimat manah kembang soca pupunden ati ibu ramana. Ti nalika jabang bayi aya dina lebet kandungan keneh, nu jadi indung mah parantos galecok "sasauran" sareng putra nu dikandungna, basana teh: "Utun-Inji, jabang bayi, masing lulus-banglus, berkah salamet, jauh balai-parek rejeki, pait daging pahang tulang. Amit-amit jabang bayi, ulah rek saturut-turutna, ari lain turutaneun mah, ulah sadenge-dengena ari lain dengekeuneunana, ulah satenjo-tenjona ari lain tenjoeunana, ulah saomong-omongna ari lain omongkeuneunana.
- THE CELESTINE PROPHECY(Manuskrip Celestine anu medar Konsep Evolusi Manusa jeung Kamanusaanana)
25 Apr 2002 - 3:54 am
Buku The Celestine Prophecy, karangan James Redfield ditarjamahkeun ku Alfons Taryadi. diterbitkeun ku Gramedia Pustaka Utama, 1999, citakan ka-3 kaitung buku nu laris, malah loba panganutna, kaasup di Indonesia oge. Ceuk beja mah ieu buku teh gambaran tina pamadeganana kelompok Greenpeace, anu miharep kapiarana lingkungan alam di sakuliah bumi.
Pamadeganana miang tina alam transenden - spiritual - pangpangna kamekaran spiritual personal anu cenah boh ku elmu pangaweruh, ku filsafat malah ku agama oge hal nu transenden spiritual ieu teh can bisa katerangkeun kalawan eces. Aya udagan anu dasar pisan nu rek dihontal ku The Celestine Prophercy nyaeta perlu ayana definisi anyar, pangpangna nu ngeunaan HAKEKAT TUHAN jeung HUBUNGAN URANG JEUNG TUHAN (kaca:51)


text:
Pamaké:Kumincir
Bagéa!
Simkuring kuncén di Wikipédia Basa Sunda. Pami badé badami atawa tataros perkawis proyék ieu, mangga kintun surélék atanapi seratkeun patarosan salira di kaca sawala.
Kuring ngeusian Wikipédia Sunda biasana hasil narjamahkeun artikel-artikel tina basa Inggris.
Katarik ku utamana artikel-artikel ngeunaan kimia, élmu alam sacara umum, atawa naon baé. Kahayang mah midangkeun sakabéh unsur kimia, tapi can pareng waé, euy (nu puguh mah hésé ngalihbasakeunana!!!). Ké ah sugan mun keur sumanget...
Ka sakumna urang Sunda saalam dunya, hayu atuh urang igelkeun basa Sunda téh!
Lian ti dina édisi basa Sunda, kuring ogé dipercaya salaku kuncén di Wikipédia édisi basa Indonésia.


text:
Ini masih fiksi mini bahasa Sunda # Kanyaah Akang Mung Kanggo Salira #
Semoga besok, sudah update lagi tutorial bahasa Arab. Hehe
Selamat membaca!
"Sanaos salira teu bogoh. Sanajan pikasebeleun sakapeung. Malah pami aya nu ngapimilik. Kanyaah Akang tetep mung kanggo salira salawasna," Udin ngedalkeun rasa katrésna basa ditolak katujuh kalina.
"Cinta calon carogé mah alit teuing atuh, Néng. Akang nyaah sanaos salira tos ngambah sagara tresna sareng nu sanés. Akang sayogi ngabantos naon waé, kalebet janten saksi jatukrami salira sareng bébéndé sanaos haté raheut ogé."
Udin neuteup Néng Euis nu keur rénghap ranjug nahan cai soca kagagas kanyaah nu can pernah datang saméméhna.
"Palay dijajap ka bébéndé haté nu tos teu maliré tilu taun? Atanapi palay diraketkeun sareng jajaka nu dipikahéman danget ayeuna? Akang siap ngabantos, kanyaah Akang moal gedak kaanginan, tetep cinta, tetep nyaah sanaos aya batas tinu mibandang."
Udin beuki neuteup seukeut soca wanoja nu dipikadeudeuhna.
"Néng, hapunten pisan nya. Akang nyaah pisaaan ka salira...."


text:
Pangwangunan di Jawa Barat kiwari keur dikonséntrasikeun di tatar kalér. Kunaon pangna dipuseurkeun di Tatar Kalér? Pangwangunan mémang teu bisa digarap walatra di unggal wilayah. Dina sela-sela kasibukanna, Drg. Is Budi Widuri Sekarjati anggota DPRD Jawa Barat Komiwsi D ngaluangkeun waktu pikeun medar pamendakna.
***
Pangwangunan di Jawa Barat tahap kadua, RPJP (Rencana Pembangunan Jangka Panjang) jeung RPJM (Rencana Pembangunan Jangka Menengah) taun 2008 -2013 perelu pisan perhatian anu leuwih, lain ngan saukur permasalahan nu can réngsé waé tapi pikeun ngantisipasi parobahan dina waktu ka hareupna. Posisi Jawa Barat nu strategis jeung deukeut ka ibukota nagara, ngajadikeun Jawa Barat boga fungsi “agent of development” (agen pangwangunan) dina kamekaran jeung kamajuan sacara nasional. Ku sabab kitu perelu pisan digarap pangwangunan dina séktor infrastruktur.
Upaya Jawa Barat dina mekarkeun pangwangunan dina sagala séktor, kiwari keur dilaksanakeun. Malah mah salila tilu taun ieu pangwangunan Jawa Barat karasa ngaronjat ajénna tur geus kaasup pangwangunan paling alus jeung maju.
Anggota komisi D – DPRD propinsi Jawa Barat Drg. Is Budi Widuri Sekarjati nétélakeun yén sabada pangwangunan baheula difokuskeun ka wilayah Priangan Timur, kiwari pangwangunan keur ditataharkeun sangkan saimbang di sakabéh wilayah dumasar kana kapentingan jeung pangabutuh daérahna masing-masing pangpangna pangwangunan dina infrastruktur (jalan, jambatan, jsb).
“Ayeuna nuju dikonséntrasikeun di daérah Jabar kalér, kumargi seueur pisan poténsi nu kedah dironjatkeun sareng kedah dirojong ku pamaréntah kanggo ngamekarkeun kamajuan Jabar kalér” pokna.
Kunaon pangna dikonséntrasikeun ka Jawa Barat kalér?
“Saleresna pangwangunan Jawa Barat téh parantos walatra tur saimbang di tiap wilayah. Tapi upami ningal kana poténsi sareng mangpaatna Jawa Barat tatar kalér téh mémang ngagaduhan hal éta. Sanés hartosna wilayah nu sanés teu diperhatoskeun mung ayeuna memang nuju di fokuskeun heula saheulaanan ka pangwangunan Jabar tatar kalér” pokna ngajéntrékeun.
Intina dina program pangwangunan, hususna dina infrastruktur di Jawa Barat téh euweuh nu diheulakeun, kabéh pangwangunan dilaksanakeun sacara rata tur saimbang di sakabéh wilayah. Tapi dina ngagawéanana digarap satahap-satahap atawa bagilir, kabeneran taun 2012 ayeuna Jawa Barat tatar kalér nu pangheulana dimekarkeun dina kamajuan pangwangunanana kusabab loba pisan kauntungan jeung mangpaat tina sagala séktor.
Saperti dina pangwangunan jalan tol tatar kalér tétéla perelu pisan diutamakeun upama nilik kana kapentingan jeung mangpaatna keur masarakat. Jalur transportasi muatan sembako, BBM jeung bahan bangunan loba pisan nu maké jalur Pantura atawa jalur kalér. Lian ti éta kawasan kalér téh geus jadi jalur utama transportasi darat antar propinsi.
Katambahan deui ku lobana kawasan industri di tatar kalér nu milu ngarojong ogé kana proyék pangwangunan. “Anu penting kalangan pelaku usaha industri ieu kedah terang kana aturan sapertos sarat atanapi aturan air bersih sareng AMDAL (Analisis Mengenai Dampak Lingkungan) supados aya mangpaatna kanggo masarakat di sabudeureun kawasan industri ieu.” Pokna deui.
Ngamekarkeun Jawa Barat Tatar Kalér
Masarakat Jawa Barat bagian kalér kiwari kacatet aya 24.174.072 jiwa atawa 56 % tina jumlah masarakat Jawa Barat, jadi méh satengahna warga tatar Jawa Barat téh aya di kalér. Aya sababaraha bagian stratégis anu merelukeun perhatian pikeun ngalaksanakeun pangwangunan, diantarana dina ngamangpaatkeun lahan di wilayah kalér jadi alih fungsi lahan pertanian pangan anu puguh lajuning lakuna, éta téh asalna perluasan kawasan indsutri jeung pamukiman perkotaan, sarta konflik antara dérah hulu jeung hilir nu aya patalina jeung kawatesna ku cai beresih jeung cai keur nginum sarta nu nedunan syarat AMDAL (Analisis Mengenai Dampak Lingkungan), widang ekonomi IPM (indeks pembangunan manusia) nu masih handap rata-rata. IPM ieu nurutkeun Is Budi Widuri dibagi tilu bagian nyaéta; Atikan, kasehatan jeung daya beli masarakat.
Nurutkeun Is Budi Widuri, tahapan rarancang pangwangunan dilarapkeun dina Perda nu bakal ngatur soal pangwangunan di kawasan Jabar bagian kalér. Dina raraga ngamekarkeun Jabar bagian kalér, perelu pisan ayana hukum anu mayungan program ieu mangrupa Perda pikeun ngungkulan konflik pemanfaatan ruang antara industri, pamukiman, pertanian sarta pemanfaatan basisir jeung laut.
Kamekaran dua wilayah “metropolitan” di bagian kalér Jawa Barat nyaéta Metropolitan Bodebek (Bogor, Depok, Bekasi) jeung Cirebon sarta kudu bisa nyambungkeun tali mimitran antara wilayah hulu - hilir jeung wilayah wates anu aya patalina jeung sayagian infrastruktur.
Luyu jeung rancangan ngamekarkeun wilayah Jawa Barat kalér, geus dirancang rencana kawijakan diantarana: kamekaran digarap sacara “terintegrasi” jeung lintas séktor pikeun ngaronjatkeun karaharjaan masarakat sarta kamekaran ditujukeun kana séktor prioritas anu basisna poténsi ayana infrastruktur, sumber daya lahan pertanian pangan anu “berkelanjutan”, atawa puguh lajuning lakuna. Husus lahan pertanian ieu dumasar kana program pamaréntah ngeunaan tatar Jawa Barat mangrupa salah sahiji “Lumbung Pangan Nasional”.
Is Budi Widuri Sekarjati, dokter gigi nu alih profesi jadi politisi ngahajakeun datang jeung rombongan Pansus ti DPRD ka Karawang dina raraga kunjungan kerja pikeun pangwangunan Jabar di tatar kalér. “Alhamdulillah masarakat ogé ngiring ngarojong kana program pangwangunan ieu, hal ieu jelas ageung pisan pangaruh sareng mangpaatna kana suksés tur kalancaran program pangwangunan utamina infrastruktur di tatar Jabar kalér” pokna pinuh kareueus.
Luyu jeung fungsina komisi D – DRPD Jawa Barat ngawidangan sababaraha widang diantarana waé nyaéta pekerjaan umum, perencanaan, pangwangunan regional jeung perlindungan lingkungan hidup. Husus di Jawa Barat tatar kalér pangwangunan regional saperti jalan tol tétéla geus leuwih maju dibandingkeun jeung wilayah séjénna.
DPRD Jawa Barat dina hal ieu komisi D anu turun langsung ngagarap pangwangunan keur tatahar pikeun ngawangun bandara internasional Kertajati di Majalengka. “Kumargi Jawa Barat ayeuna teu acan gaduh bandara sabada Soekatrno-Hatta jadi milik Banten, nya diusulkeun diwangun bandara di tatar Jabar kalér.” pokna ngajéntrékeun.
Lian ti bandara, sektor kelautan kabagéan program pangwangunan ogé. Nyaéta bakal nyieun pelabuan laut anu dipuseurkeun di daérah Karawang.
“Upami sadaya program pangwangunan ieu tiasa ngawujud, insya Alloh masarakat Jawa Barat langkung gampil ngamangpaatkeun fasilitas infrastruktur ieu kanggo kapentingan umum. Upami masarakat tos dipintonkeun aksésna, tangtos bakal gampil kana sagala urusan.” Ceuk garwa bapa Hardiyono.
Ayeuna lamun geus tinekanan tur ngawujud Bandara Internasional, Pelabuan Laut jeung Jalur Utama di Jawa Barat nurutkeun Is Budi Widuri, ka Tatar Sunda bakal loba nu daratang ti unggal kota jeung propinsi. Maksudna dina hal ieu urang luar Jawa Barat tangtu bakal daratang boh nu jadi wisatawan, boh nu rék usaha atawa nu ngahajakeun nyuprih élmu di tatar Sunda.
Ieu dokter gigi lulusan Universitas Indonesia fakultas kedokteran gigi taun 1992 téh mimiti ngawalan karir pulitikna di taun 1997. Is Budi Widuri milu ngagabung jeung Partai Keadilan Sejahtera (Baheula PK-Partai Keadilan kénéh) tur jadi fungsionaris nepika ayeuna.
Ninggalkeun dunya kedokteran tur milih ancrub ka dunya pulitik memang geus jadi pilihanana sangkan bisa milu ngawangun jeung ngabantu nyalurkeun rupa-rupa aspirasi ti masarakat.
Ibu ti 7 putra ieu, kungsi mancen tugas di komisi E DPRD Jawa Barat nu salah sahiji program kerjana widang kasejahteraan, kaséhatan, pemberdayaan perempuan jeung sajabana. Kungsi milu ngagarap jeung nyukseskeun program Puskesmas PONED (Pelayanan Obstetric Neonatal Emergensi Dasar) nyaéta Puskesmas nu bisa méré layanan kaséhatan jeung ngungkulan kasus-kasus kegawatdaruratan obstretrik jeung neonatal tingkat dasar. Biasana keur para ibu nu rék ngalahirkeun.
“Alhamdulillah Puskesmas Poned ieu parantos aya di 26 kota sareng kabupaten di Jawa Barat” pokna deui.
Kahareupna program layanan Puskesmas PONED ieu dipiharep bisa sumebar sacara walatra ka tiap-tiap kota jeung kabupaten nu aya di Jawa Barat.
Harepan Drg. Is Budi Widuri Sekarjati ka masarakat Jawa Barat sangkan bisa milu ngarojong program pamaréntah utamana dina pangwangunan pikeun kalancaran jeung suksésna pangwangunan daérah nu hasilna bakal karasa mangpaatna ku masarakat demi kamajuan Jawa Barat.***
Sae pisan ieu wartos teh, mugia jadi bewara ka sadayana masarakat Jawa Barat, khususna di tatar kaler.


text:
TP | BANDUNG TV | ELBI NOPITRI | Teu kurang ti 300 atlet selam ti 23 klub anu ngawakilan 16 pangurus cabang persatuan olah raga selam seluruh indonesia atawa possi kabupaten kota sa-Jawa Barat, aun dina kejuaraan daerah selam piala gubernur, anu dilakonan di kolam renang pajajaran kota Bandung, poe Saptu beurang. Eta kejuaraan daerah selam teh dilakonan di sawatara kelas, ti mimiti junior tepi ka senior, kalawan klasifikasi umur senior di saluhureun dalapan belas taun. Lian ti pikeun maluruh tuturus atlet selam anu boga bakat di Jawa Barat, para atlet anu aub dina eta kejuaraan daerah gubernur cup teh mangrupa ajang try out pikeun event Porda nu bakal dilakonan di Bogor.
Beranda Tangara Pasundan Kejurda selam pikeun maluruh tuturus atlet selam Jabar


text:
Hasil Pencarian
Hasil pencarian untuk kata kunci lumengis (2)
- Dongeng Sasakala: MANUK BUEUK
16 May 2002 - 2:48 am
Dihiji lembur aya dua jalma awewe lalaki nu karek ngawangun rumah tangga. Sapopoe, saminggu tug nepi ka sabulan mah maranehna teh katempo kacida layeutna. Tapi lila ti lila jadi mindeng kadenge dog dag pasea. Pangpangna salakina anu boga sifat goring teh, barangasan! Salah saeutik ge pamajikanana teu weleh di haok, malah mindeng dibarengan ku gaplokna. Mun geus kitu, rajol tatanggana pikeun misah.
- Dongeng Sasakala: MAUNG LEUTIK CANGKENGNA
11 Apr 2002 - 3:35 am
Ceuk beja, cenah baheula mah maung teh antara cangkeng jeung dadana teu sabaraha beda, ampir sarua bae gedena.
Dina usum paceklik dihiji leuweung, sasatoan kungsi ngarandapan kakurangan kahakanan. Sagala bubuahan, beubeutian, katut ka jujukutan oge gararing, sabab halodo banget.


text:
Wikipédia
Wikipédia nyaéta énsiklopédi nu dijieun ngagunakeun software wiki. Hartina, singsaha waé dihaturan ilubiung, kalayan bisa ngarobah atawa ngeusian artikel énsiklopédina. Ieu proyék téh dimimitian 15 Januari 2001, nu mangrupa divisi nirlaba ti Yayasan Wikimédia. Mun artikel tina sakumna basa digabungkeun, kiwari geus leuwih ti sajuta artikel, nu ampir satengahna dina basa Inggris.
Wikipédia téh disusun dina rupa-rupa basa kalayan sipatna nembrak. Wikipédia Basa Sunda mimiti dilalanyahan bulan Maret 2004, anu tujuanana sangkan basa Sunda bisa ngungkulan jeung ngigelan kamajuan jaman. Mudah-mudahan mangpaat pikeun urang Sunda, sarta masarakat umumna.


text:
Rebun-rebun si kabayan jeung mitohana geus nagog di sisi walungan. Teu kungsi lila burudul batur salemburna, maksud maranéhna téh rék marak walungan duméh bakal aya tamu agung ti dayeuh. Ari karesepna tamu téh, ceuk kokolot désa, nyaéta lauk ti walungan.
Paratamu dina poé ieu rék dibagéakeun pais nilem, goréng tawés, beuleum kancra jeung sambel jahé maké kécap. Mangkaning sanguna ogé ngahaja paré anyar, bodas tur pulen. Leuh, piraku wé para tamu henteu nimateun.
Anu keur méngkong walungan meuni garetol naker. Kitu deui si Kabayan gadag-gidig manggulan gebog cau jeung batu keur méngkolkeun jalanna cai. Haneut poyan ogé cai téh orot, lauk nu galedé témbong tinggudibeg.
Si Kabayan rikat newakan lauk, kadewek meunang tawés sagedé tampah. Ngan barang rék diasupkeun kana korangna, kokolot ngagorowok, “Éta mah keur sémah, ulah dikanakorangkeun!”
Kedewek si Kabayan meunang deui nilem sagedé dampal leungeun. Ngan kakara ogé diacungkeun, kokolot geus ngagorowok deui, “Kabayan alungkeun kana cireung, keur sémah. Mangkaning kasedepna pisan pais nilem. Heug waé cingok jeung beunteur mah asupkeun kana korang.”
“Hadeuh ieu mah ngeunah éhé teu ngeunah éon atuh.... Kuring nu bobolokot, sémah anu ngeunahna, bari jeung teu milu capé...,” Si Kabayan gegelendeng dina haténa.
Sabot kokolot keur balangah, Si Kabayan meunang deui nilem meuni gedé naker. Teu loba catur deui, sup baé éta nilem téh ku manéhna diasupkeun kana korangna. Terus Si Kabayan hanjat bari ngomong ka mitohana yén manéhna rék ngadurukan. Rék meuleum betok rék dahar heula.
Brus nilem nu gedé téh diasupkeun kana durukan, terus si Kabayan muka timbel bekelna. Kakara ogé beuleum nilem béak sapotong, ana gorowok téh manéhna gegeroan ka mitohana.
“Abah, Abah, buru-buru ka dieu! Ieu kuring nyeri beuteung, peujit mani pupurilitan. Jeung teu puguh téténjoan!”
Mitohana reuwaseun ningali Si Kabayan adug-songkol, bari mencétan beuteungna.
“Haduh, haduh ieu beuteung kuring nyeri!” Ceuk si Kabayan bari panonna burial buncelik.
Urang lembur nu araya di dinya ribut, Si Kabayan diriung.
“Ku naon atuh? Ku naon? Nya dahar naon atuh manéh téh?”
“Teuing, da barang am dahar beuleum nilem, ana purilit téh peujit kuring pupurilitan.
Téténjoan teu paruguh. Haduh, haduh, ieu kuring sieun paéh! Lauk téh meureun aya racunan...” Nu araya nénjo beuleum lauk anu kari sapotong.
“Boa enya laukna aya racunan. Meureun di tonggoh aya nu keur nua ku tua leteng,” ceuk nu ngarariung Si Kabayan.
Si Kabayan terus-terusan adug lajer, nangkuban bari nungkup beungeutna. Lok, elak-elakanana dirojok ku curukna. Euweuh nu nangénan. Na ari borolo téh utah babalongkéngan.
“Enya, ieu mah karacunan. Geuning tuh utah-utahan,” ceuk kokolot, “Eureun wé euy, urang pindah ka béh tonggoh nu jauh ti lembur. Meungpeung isuk kénéh. Leupaskeun deui wé lauk nu dina cireung mah! Untung ninggang di Si Kabayan, kumaha teuing lamun sémah ti dayeuh nu karacunan...” Ceuk kokolot deui.
Lauk dina cireung anu loba tur galedé téh diborolokeun deui ka cai. Bring nu marak parindah. Kari Si Kabayan wé di sisi cai, ditungguan ku mitohana.
Barang nu mararak geus euweuh, kuniang Si Kabayan hudang, tuluy ngajleng ka tengah walungan nu caina orot kénéh dan puguh can dibedahkeun, lauk-laukna patinggudibeg kénéh.
“Abah! buru-buru téwakan! Bisi urang lembur baralik deui.”
Atuh mitohana ngan olohok baé, “Kabayan! Manéh téh geus cageur?”
“Har...da teu nanaon kuring mah ti tadi ogé. Keuheul tuda, Meunang nilem keur sémah, Néwak tawés keur sémah. Kancra kasedepna sémah. Ari keur urang nu capé tur bobolokotna, ngan ukur bogo, beunteur jeung betok,” Ceuk Si Kabayan nyéréngéh bari milihan lauk nu galedéna, terus digémbol ku sarungna. Manéhna jeung mitohana mah teu milu ka tonggoh jeung nu séjén.
“Enggeus waé, Bah, bisi teu kadahar!” Ceuk Si Kabayan ka mitohana, bari ngagandong lauk kusarungna ngajak balik mitohana.
Dicutat tina Buku : Pamekar Diajar Basa Sunda Pikeun Murid SMP/MTs Kelas VII


text:
Hasil Pencarian
Hasil pencarian untuk kata kunci nyanghareupan (7)
- Drs. SETIA PERMANA, MSi"Konci Hirup, Salawasna Kudu Daria dina Nyanghareupan Rupa-rupa Pasualan"
4 Nov 2004 - 7:44 am
Walaupun sudah cukup lama bersama-sama melaksanakan berbagai kegiatan dengan tokoh yang kami tampilkan kali ini, SundaNet.Com baru memiliki kesempatan untuk menampilkan profilnya. Hal ini mungkin karena sifatnya yang "handap asor" serta low profile yang menjadikan dirinya agak enggan untuk ditampilkan di rubrik ini. Pada kesempatan pertama di penghujung tahun 2003, saat SundaNet.Com melaksanakan kegiatan di 8 Kota/Kabupaten dalam rangka Sosialisasi Tata Ruang dan Permukiman Jawa Barat bersama Dinas terkait melalui Pagelaran Tembang Sunda Nurhidayahan dan Dialog terbuka bersama tokoh-tokoh masyarakat, tokoh kita ini menjadi moderator untuk kegiatan diskusi tersebut. Kemudian saat Dialog Terbuka tentang Lingkungan Permukiman Sehat,, di Kota Depok, Bekasi dan Cirebon,barulah SundaNet.Com berkesempatan bisa menggali informasi seputar dirinya dan menampilkan profilnya di situs ini.
- DIRIGEN
13 Jan 2004 - 10:19 pm
Dirigen teh anu mingpin pintonan musik, biasana dina wangunan orkestra atawa paduan suara. Sang dirigen disebutna konduktor, mingpin, nangtung dihareupeun pamaen musik atawa vokal, mere aba-aba atawa ngatur irama lagu. Dina istilah karawitan mah, can aya ngaran nu baku, sabab hal ieu teu patia biasa dipake. Dina nabeuh upamana, sanajan loba nu maenna tur laguna panjang, bisa jaralan sorangan tanpa kudu dipingpin ku dirigen.
- ABAH IWAN (Ir. Iwan Abdulrahman)"Balik ka Leuweung, indit ti Leuweung"
27 Aug 2003 - 2:59 am
Bandung teh hiji kota anu kacida unikna nu mibanda karakter sarta sipat anu mandiri. Dina hirup kumbuhna kota, Bandung geus mere "inspirasi" henteu ngan ukur ka nagara urang wae, tapi oge umumna ka sakuliah dunya. Kacida lobana gerakan kapamudaan lahir, mekar sarta ngawujud di Kota Bandung, sarta jadi "inspirasi" pikeun kota-kota sejenna di Indonesia. Teu kaitung tokoh formal sarta informal nu digedekeun ku kasomeahan kota Bandung. Diantarana sebut wae: ti Ir. Soekarno nepi ka Aa Gym.
Salahsahiji Icon dayeuh Bandung dina widang kapamudaan, di antarana moal lesot tina peran Ir. Iwan Abdulrahman. Sebut wae komunitas Wanadri, Damas, PMB, UNPAD, kasenian (salahsahijina ngaliwatan BIMBO), widang kamiliteran (Instruktur Militer), tokoh "lingkungan hidup" sarta widang-widang sejenna.
- THE CELESTINE PROPHECY(Manuskrip Celestine anu medar Konsep Evolusi Manusa jeung Kamanusaanana)
25 Apr 2002 - 3:54 am
Buku The Celestine Prophecy, karangan James Redfield ditarjamahkeun ku Alfons Taryadi. diterbitkeun ku Gramedia Pustaka Utama, 1999, citakan ka-3 kaitung buku nu laris, malah loba panganutna, kaasup di Indonesia oge. Ceuk beja mah ieu buku teh gambaran tina pamadeganana kelompok Greenpeace, anu miharep kapiarana lingkungan alam di sakuliah bumi.
Pamadeganana miang tina alam transenden - spiritual - pangpangna kamekaran spiritual personal anu cenah boh ku elmu pangaweruh, ku filsafat malah ku agama oge hal nu transenden spiritual ieu teh can bisa katerangkeun kalawan eces. Aya udagan anu dasar pisan nu rek dihontal ku The Celestine Prophercy nyaeta perlu ayana definisi anyar, pangpangna nu ngeunaan HAKEKAT TUHAN jeung HUBUNGAN URANG JEUNG TUHAN (kaca:51)
- SAWANGAN KANA AJEN INAJEN NU DIKANDUNG DINA KECAP SUNDANumutkeun Leksikografis, Etimologis, Semantis, Heurmanetik
14 Sep 2001 - 12:00 am
Upami dietang kecap Sunda teh numutkeun papayan etimologi aya 25 hartos. Tiasa jadi baris nambihan deui saupami leukeun mapay kamus basa sanesna, upami bae dina kamus Basa Kawi-Perancis, hartos kecap Sunda nya eta Kacida pisan endahna tur hejo ngemploh (Viviane Sukanda Tessier, dina diskusi pengamat Kabudayaan, 1990).


text:
Sanggeus WordPress.org Sunda midang ti mimiti sawatara bulan ka tukang, kiwari disusul ku dikiwarikeuna basa Sunda di WordPress.com. Najan kaitung leuir kacida, hal ieu jadi kareueus pikeun urang Sunda nu resep ngeblog di WordPress.com. Basa Sunda kaasup basa Daerah nu hirup di Indonesia nu pangmunggaran sadia di WordPress sanggeus aya nu kungsi ngalokalkeun WordPress.org kana basa Nias.
Ti béh ditu kénéh, WordPress.com mémang geus nyadiakeun kaca husus pikeun tempat narjamahkeun atawa ngalokalkeun pirantilemes nu dipakéna kana rupa-rupa basa. Pon kitu, pamaké WordPress.com urang Sunda kawasna kurang kataji, atawa, bisa jadi, maranéhna teu mibanda lolongkrang waktu pikeun ngalakukeuna. Ku alpukahna para pamekar WordPress.org kalawan rangsegan ti WordPress Sunda, basa sunda di WordPress.com ayeuna geus bisa dikiwarikeun, sok sanajan loba kénéh kakurangana di ditu di dieu. Sabab éta, mun anjeun tukang ngeblog di WordPress.com nu mibanda karep mémérés jeung nyampurnakeun basa Sunda nu masih leungit, anjeun bisa nganjogan kaca translate.WordPress.com.
Mun anjeun boga blog di WordPress.com nu eusina loba maké basa Sunda, aya hadéna anjeun nyetélkeunana kana Basa Sunda. Buka kaca “Setting” -> “General”, laju robah setélan Language kana
su - basa Sunda. Hadé ogé mun anjeun ngarobah basa nampeubeungeutna nu bisa disetél ngaliwatan pidangan “Profile” atawa ku cara nuturkeun panumbu nu nembrak sahandapeun setélan basa utama blog. Laju, sangkan wangun pananggalan jeung wangun waktu parok jeung kabiasaan nulis urang Sunda, robah kodé pananggalana jadi
l, j F Y sarta kodé waktuna jadi
H:i.
Sakur blog WordPress.com nu disetélkeun kana basa Sunda baris minton di kaca hareup su.WordPress.com. Ieu kaca ogé bisa jadi tempat anjeun noongan tulisan-tulisan ti sabudeureun tukang ngeblog urang Sunda atawa jadi lawang anjeun mangsa arék asup ka WordPress.com. Kauntungan séjéna, mun tulisan anjeun alus, dina harti loba nu muka, baris kailukeun kana tulisan pinunjul di sakuliah WordPress.com minangka wawakil ti pamaké urang Sunda. Tangtu béda saupama blog anjeun disetélan basa séjén nu pamakéna leuwih loba.
WordPress.org jeung WordPress.com maké aksara Sunda? Yu urang rarancang ku saréréa!


text:
Sangu
Sangu atawa kéjo nyaéta béas (atawa sakapeung serealia séjén) anu geus dikulub (sarta diseupan).[1] Prosés ngulub béas dipikawanoh ogé minangka 'tim'. Nyeupan diperlukeun pikeun ngabangkitkeun aroma sangu sarta leuwih ngabeyékeun tapi tetep kajaga konsistensina. Lamun nyieun sangu maké cai loba nalika prosés ngulubna baris ngahasilkeun bubur.
Kelir sangu anu geus asak béda-béda gumantung kana jenis béas anu dipaké. Umumna, kelir sangu nyaéta bodas lamun béas anu dipaké boga warna bodas. Béas beureum atawa béas hideung baris ngahasilkeun kelir sangu anu sarupa jeung kelir béasna. Kandungan amilosa anu saeutik dina pati béas baris ngahasilkeun sangu anu condong leuwih transparan sarta lengket. Ketan, anu patina ngan ngandung saeutik amilosa sarta ampir kabéhanana mangrupa amilopektin, mibanda sipat sarupaning éta. Béas Jepang (japonica) pikeun sushi ngandung kadar amilosa kira-kira 12-15%, ku kituna sanguna leuwih lengket batan sangu anu dikonsumsi di Asia Tropika anu kadar amilosana kira-kira 20%. Umumna, béas kalawan kadar amilosa leuwih ti 24% baris ngahasilkeun sangu anu 'béar' (henteu leket, teuas, sarta gampang papisah).
Sangu didahar ku lolobana nu nyicingan Asia minangka sumber karbohidrat utama dina menu sapopoé. Sangu minangka kadaharan poko biasana disuguhkeun babarengan jeung deungeunna keur ngalengkepan rasa sarta ogé ngalengkepan kaperluan giji hiji jalma. Sangu bisa dikokolakeun deui babarengan jeung bahan kadaharan séjén jadi pasakan anyar, kawas dina sangu goréng, sangu konéng atawa sangu kabuli.
Tempo ogé[édit | édit sumber]
Dicutat tina[édit | édit sumber]
- ↑ Johnatan, Rigg (1862). A Dictionary of the Sunda Language of Java. Universitas Harvard: Bataviaasch Genootschap van Kunsten en Wetenschappen, 1862.


text:
Hacking mangrupakeun ancaman nyanghareup usaha leutik sarta badag sapuk. Kanyataanna, korporasi badag resepMicrosoft, Néglasari, Twitter, Facebook, Drupal, sarta ZenDesk geus nembe sempet jaba maranéhanana hacked kana. Naha ieu penjahat cyber keukeuhmaok data swasta, Cicing turun PC Anjeun atawa butuh leuwih kontrol ramatloka anjeun, hiji hal tetep jelas; aranjeunna ngaganggu usaha.
Artem Abgarian, anu Semalt Palanggan senior Kasuksesan Manajer, nawarkeun mertimbangkeun trik handap hacker a tiasa make asup ka situs web anjeun / sistem - top vps usa.
1. Suntikan serangan
serangan ieu lumangsung lamun aya hiji cacad di anjeun Perpustakaan SQL, SQL databés atawa malah OSsorangan. Tim anjeun pagawé muka naon pas file sakumaha kredibel tapi Paréntah kanyahoan kana éta hal, payil nu geus disumputkeun (injections). ku lakukeunkitu, aranjeunna ngidinan Hack nu mangtaun aksés diidinan pikeun data rahasia kayaning rinci kartu kiridit, rekening bank, nomer jaminan sosial,jeung sajabana
2. A Palang Loka Scripting serangan
serangan XSS lumangsung lamun file pakét, aplikasi atawa URL 'meunang pamundut' geus dikirim kajandela browser urang. Catetan nu salila serangan kasebut, Pakarang (bisa jadi salah sahiji tilu disebutkeun) bypasses proses validasi. Salaku hasilna,pamaké éta deceived kana pamikiran nu sipatna dipake dina hiji kaca web sah.
3. Rusak auténtikasi & Sidang Manajemén serangan
Dina hal ieu, hacker nu nyoba capitalize dina sistem auténtikasi pamaké lemah.Sistim ieu ngalibatkeun kecap akses pamaké, Gajah Mungkur sési, manajemén konci na cookies browser. Mun aya loophole hiji wae, hacker tiasa ngaksesRekening pamaké anjeun ti lokasi jauh lajeng maranéhna asup maké Kapercayaan Anjeun.
4. The Clickjack serangan
Clickjacking (atawa UI-Redress serangan) lumangsung nalika hacker nganggo sababaraha, opaquelapisan ka trik pamaké kana ngaklik lapisan luhur tanpa suspecting hiji hal. Dina hal ieu, anu hacker 'hijacks' clicks nya éta dimaksudkanpikeun kaca web Anjeun. Contona, ku cara taliti ngagabungkeun iframes, buleud téks na stylesheets, hacker bakal ngakibatkeun pamaké kana pamikiran yenaranjeunna nuju logging kana rekening maranéhanana, tapi rasa nu sabenerna, éta hiji pigura siluman keur dikawasa ku si kalawan motif ulterior.
5. DNS Spoofing
Tadi anjeun terang yen data cache heubeul nu geus poho ngeunaan bisa datang tur dipikanyahoanjeun? Muhun, hacker bisa nangtukeun kerentanan di sistem ngaran domain anu ngamungkinkeun aranjeunna pikeun mindahkeun lalulintas ti server legit jeung dummyWebsite atawa server. serangan ieu ngayakeun réplikasi sarta nyebarkeun diri tina hiji server DNS kana sejen, spoofing nanaon dina jalur na.
6. Téknik serangan sosial
Téhnisna, ieu teu Hacking per se. Dina hal ieu, Anjeun masihan rahasiaInpo dina iman alus nyebutkeun leuwih hiji web obrolan, email, média sosial atanapi liwat sagala interaksi online. Sanajan kitu, ieu téh tempat masalah asalnadi; naon mikir éta hiji propaider ladén legit tétéla janten ploy a. Hiji conto alus bakal "Microsoft Rojongan Téknis" scam.
7. SYMlinking (serangan jero)
Symlinks téh nyaéta payil husus yén "titik jadi" panumbu teuas abreast file dipasangSistim. Di dieu, hacker teh strategis Posisi nu symlink misalna yén aplikasi atawa pamaké ngakses titik nu nganggap aranjeunnangakses ka file bener. Modifikasi ieu korup, nimpa, append atawa ngarobah idin file.
8. Cross-Loka Request serangan
serangan ieu lumangsung lamun pamaké ieu diasupan akun maranéhanana. A hacker tilokasi jauh bisa nangkep kasempetan ieu pikeun ngirim anjeun nu menta HTTP ngajalin. Ieu anu dimaksud pikeun ngumpulkeun info cookie Anjeun. data cookie Ieutetep sah lamun terus asup. Pikeun jadi aman, salawasna kaluar ti rekening anjeun nalika dipigawé ku aranjeunna.
9. The Jauh Code palaksanaan serangan
Ieu exploits kelemahan dina server Anjeun. komponén Culpable kawas directories jauh,frameworks, perpustakaan ogé modul software lianna ngajalankeun dina dasar pamaké-auténtikasi nu sasaran ku malware, Aksara jeung paréntahgaris.
10. DDOS serangan
A panolakan disebarkeun tina serangan jasa (disingget jadi DDOS), lumangsung lamun mesin urangatanapi layanan server urang anu nampik ka anjeun. Ayeuna lamun keur offline, kan hacker tinker jeung ramatloka atawa fungsi husus. Tujuan tinaserangan ieu ieu: ngeureunkeun atawa butuh leuwih sistem ngajalankeun.


text:
mangga buka kaca ieu nyieun aplikasi online.
Punten Catet: basa asli "Ukrania Grendeng Center" eusi téh Inggris. Sadaya basa séjén dijieun pikeun kanyamanan Anjeun, tapi panarjamahan maranéhanana bisa jadi salahtarjamahanbonus bébas
poé
jam
menit
detik
Ternopil mangrupa salah sahiji kota panggedéna Ukraina kulon, perenahna di jantung sarta ngabogaan status hiji puseur dagang nu penting. Ieu téh tenang a, kota incredibly héjo jeung atmosfir unik, sajarah caang jeung plethora alam metot, wisata sajarah jeung arsitéktur.
Ngaran Ternopil, nurutkeun hiji dongéng, asalna ti frasa “ternovoye polye” (saleresna, "Widang blackthorn"), sabab tangkal blackthorn nu dipaké pikeun tumuwuh di dieu. legenda sejen ngaklaim yén kota ieu dingaranan pangadeg anak, Grand Putra Hetman Jan Tarnowski. Ieu manéhna anu, sanggeus narima surat ti pangawasa Polandia Sigismund I the Old nelepon pikeun hiji kota bisa ngadegkeun, diwangun hiji bénténg ngarupakeun pertahanan di dieu dina abad 16.
Dina Abad Pertengahan, Ternopil ngadeg di NANGTANG rute dagang penting, jadi hiji puseur penting commerce. Kota ieu bagian ti Kakaisaran Austro-Hungaria saprak ahir abad ka-18, tapi sanggeus ahir Perang Dunya I, eta balik ka Polandia. Di 1939, Ternopil jadi bagian ti Uni Soviét, jeung, ti mimiti 1991, Ukraine of independent.
titik utama kota sacara dipikaresep dianggap jadi Castle Old, sajarah nu dimimitian ampir 500 sababaraha taun ka pengker. Ieu téh mangrupa konstruksi salamet pangkolotna di Ternopil. Padahal benteng ieu bulwark pertahanan, teu bisa kabur ka ravages perang: nu benteng ieu ruined sababaraha kali, tapi diwangun deui deui jeung deui. Dina abad ka-19, kastil ieu robah jadi classicist karaton Rusia, jeung defenses anak sésana anu annihilated. Dinten ieu, tembok batu jeung Gerbang kacida dihias lingku karaton.
Di antarana nu gems arsitéktur nu méré Ternopil katingal inimitable anak, Garéja Dominika pantes nyebut husus. Diwangun dina abad ka-18 dina ahir gaya Baroque, munara elegan anak naek di puseur kota bersejarah. Near gareja nangtung suku hirup Monks Dominika '. Dina jaman Soviét, gereja ieu robah jadi galeri gambar; ayeuna aktif sakali deui.
Tapi sanajan wangunan sacral leuwih kuno geus cageur dina Ternopil. Salah sahiji ciri kota heubeul sacara paling hiasan nyaeta Garéja of Exaltation tina Palang, diwangun dina awal abad ka-16 dina wewengkon hiji candi Kyivan Rus kuna. Dina waktos éta, ieu mindeng dipaké pikeun membela kota. Ieu téh lain ngan wangunan pangkolotna di Ternopil, tapi ogé hiji paling mahiwal, salaku gareja boga domes. cikeneh, gereja ieu disimpen jeung ngaranna “Church on the Pond.” The ancient Church of Nativity, diadegkeun dina 1602, aya kurang metot.
But Ternopil’s calling card is its 300-hectare manmade lake, perenahna di jantung kota. danau nyaéta salaku kolot salaku kota sorangan: ieu dijieun dina waktu nu sarua salaku benteng. Parks jeung kebon ngurilingan danau, jeung mangrupa tempat strolling populér pikeun warga jeung sémah sapuk.
Loba béda bersejarah, ciri arsitéktur jeung budaya ogé bisa kapanggih dina pinggiran Ternopil sacara: ampir unggal kota jeung unggal désa anjeun bakal ngandung ruruntuhan sababaraha puri abad pertengahan, gereja kuna atawa biara. The Kremenets Castle and the Pochayiv Lavra are the most popular destinations.
Ternopil nyaeta hiji kota pisan cozy jeung tenang. Éta pisan sababna naha jadi loba travelers datang ka dieu teu ngan ka admire wisata anak, tapi oge ngarasa atmosfir unusually haneut jeung marahmay kota endah pisan ieu.


text:
Saatos ngembangkeun kode nu dipaké pikeun ngalakonan Hack badag online, Artem Abgarian, The Semalt Palanggan senior Kasuksesan Manajer, percaya yén kami di awal hiji caah serangan online séjén. Pamekar kode nu dirancangka sasaran nu sejen antar-hubungkeun dijagi. Misalna kaasup kaméra, routers, telepon jeung alat hackable lianna. Kodeu manipulatesaranjeunna sarta robah kana "otomatis bot", nu lajeng sasaran jaba mibanda niat knocking aranjeunna offline.
analis kaamanan Web nelepon kodeu "Mirai". Ieu balik serangan Landmark dinaramatloka blogger kaamanan disebut Krebs Dina Kaamanan - curso de fotografia online con certificado. Brian Krebs mangrupakeun ahli kaamanan sarta blogger Samaun. Anjeunna disorot publikasikodeu nu mucunghul di forum mangrupa hacker 'minggu panungtungan.
Dina salah sahiji artikel-Na, Krebs warned tina ngaronjat serangan dina Internet ngeunaanHal (IoT) alat. Hacker, jawab serangan ieu nganggo ieu alat kanggo bombard jaba mibanda requests, ngawangun cukup lalulintas keuroverload dina server. Jeung henteu mampuh nampilkeun kabeh datang maranéhanana jeung eusi maranéhna kudu, ramatloka nu shuts kaluar pamustunganana.
hacker geus saacanna digunakeun serangan DDoS kaliwat mun sambel kaluar situs web. TheUK nyaeta bangsa paling sasaran kadua sanggeus Amérika Serikat. 'DDoS serangan sasaran mesin husus, server atanapi situs web. Sipatnaruntuyan atawa jaringan tina "botnets" nu gawé bareng pikeun migawé requests basajan dina ramatloka a..Aranjeunna menta informasi sakaligus turbombard ka titik eta overloads tur janten bisa boga fungsi.
Lamun hacker manages pinpoint hiji alat rawan anu nyambung ka internet.Éta bisa abah vulnerabilities ieu mun enslave aranjeunna sangkan kontak sareng server sentral. Kanyahoan ka pamaké, ngajalankeun hiji seranganngagunakeun alat ieu ngaronjatkeun dampak na nyata.
Dina hal Krebs, anu serangan DDoS swamped nu Krebs on ramatloka Kaamanan kalayan total atina 620 néang data ku kadua. Ieu leuwih ti lalulintas cukup nyandak handap loba jaba ayeuna.
Brian Krebs, boga, dilaporkeun yén malware Mirai nyebar ka rawan ieuAlat ku Crawling internét dina pilarian alat IoT ditangtayungan ku setélan pabrik standar, atawa usernames keras disandi sareng kecap akses.
Asal jeung boga kode nu tetep anonim. Sanajan kitu, jalma anudijadikeun kode pos dipake landihan nu "Anna-senpai". Aranjeunna ngaku geus direkrut na massana kontrol rébu alat salaku arsenal maranéhanana.Dina pernyataan online, hacker ceuk yén ukuran counter dicokot nepi ku situs web pikeun ngabersihan up meta maranéhna geus dijieun lembang hiji diefektivitas malware anu. Jalaran kitu, Kode terus recruit pisan loba alat.
Hatur nuhun kana Mirai malware, jutaan Alat antar-hubungkeun rawan nangtungrentan ka kontrol dipaksa ku hacker jeung robah jadi botnets nepi ka tujuan jaba. Dina sawala kalayan MailOnline, Tony Anscombe of AvastKaamanan ngomong yén sadaya alat ngawula titik aksés salaku potensi hacker. Éta nyaéta panggero kana sual tata cara nu pabrik jeungpamaké ngamankeun alat ieu.
Salah sahiji cara anu pangalusna nu bisa ngamankeun alat maranéhanana nyaéta tetep Alat maranéhnaup-to-date na tetep dina lookout pikeun sagala Kaluaran ku pabrik. Kadua, log aman di rinci ku ngaran pamaké sarta sandi, misahti setélan standar nyaeta jalan anu sae tetep alat ieu aman. Tungtungna, pamaké kudu ngagunakeun sagala produk kaamanan, lumaku kaalat, nu bisa mantuan nyegah panarajang.


text:
Geus ampir tabuh sapuluh isuk-isuk tapi cahaya panonpoé ti beulah wétan acan kaciri meletek da bubuhan usum ngijih. Tibatan cangra aya cahaya kalah merejih, hujan miripis pagalo jeung halimun ngahalangan titingalan ka anggangna. Waktu kaayaan kitu di pasisian mah matak wegah liar ti imah naha ka sawah naha ka kebon. Kahayangna nyirekem bari teu lesot tina sarung di.
Kitu harita ogé Bah Tarma teu indit-inditan, cicing di imah bari teu lésot sarung tina awakna. Ari Ma Irah, pamajikanana jongjon di dapur keur kukuluban. Jol aya sémah pupuntenan. Lalaki anu geus aya umuran. Geus cetuk huis tapi dangdanana kéwes pantes, bérégégéh. Dangdanan urang kota. Disapatu disetélan.
Barang kadéngé aya sora nu pupuntenan gentak Bah Tarma muru lawang panto. Karék sabréhan ogé ningali dedegan nu pupuntenan téa manéhna ngagebeg. Asa kakara anyar pinanggih. Dina jero pikirna tumanya, saha, nya? Rék ka saha, nya? Nepi kasawatara jongjongan can némbalan can ngamanggakeun.
"Punten," cék sémah sakali deui.
"Mangga," cék Bah Tarma bari mukakeun panto, ngajega heula dina lawangna, terus
nanya. "Badé ka saha nya?" Bah Tarma terus neuteup dedegan nu tadi pupuntenan téa.
“Pangapunten waé, Abah," nu rék nyémah ujug-ujug ngaabahkeun, "Abdi téh teu acan
kantenan badé natamu ka saha-sahana, mung upami ditampi mah nya gaduh maksad ngahaja nepangan wé ka pengersa Abah”
“Euh, mangga atuh ka lebet!” Abah Tarma karék ngamanggakeun bari ngaku ka nu rék nyémah.
Nu rék nyémah téa nguculkeun sapatuna ditunda dina sisi téras. Terus ka jero, gék dina
korsi disanghareupan ku Bah Tarma. Cedok sasalaman rengkuh pisan dibarengan ku sorana anu andalemi,
"Nepangkeun" cenah.
“Nuhun,” témbal Bah Tarma kalawan rakep pisan narima panyalam ti nu rék nyémah.
Sanggeus pajulaeu-julaeu sakeudeung, pok Bah Tarma tumanya, "Saha téa salira téh, ti mana kawit da asa nembéan tepang deuih?"
"Hatur sewu nuhun laksa kabingahan enggal ditaros saparantos ditampi sareng
dicalikkeun ku pangersa Abah,” walon sémah ancad-laér nakar jeung lalentongna ngagalindeng lir lentong urang Cianjur baréto anu kasohor, "Namung sateuacanna ngawaler patarosan pengersa, nu kaémut téh baris panjang papayanana " Cék sémah diselang ku ngarenghap heula. “Ku kituna unjuk hapunten panginten pangerasa rada kaganggu heula tina kaaktipan sadidinten. Boa ayeuna ogé kawagel badé angkat-angkatan?"
"Henteu, henteu ngaraos kawagel, mangga waé aya kaperyogian mah!" témbal Bah Tarma, léah pisan.
"Nuhun atuh sakali deui nuhun pisan kana kasaéan manah pangersa Abah," ceuk sémah
deui, "Taaah, sateuacan bras dugi kana ngadadarkeun pamaksadan anu poko, abdi seja nepangkeun heula,” cék sémah téh, “Dupi kawit mah ti kota, mung kota ogé ti sisina sanes ti puseurna anu rame,"
"Sumuhun, sumuhun" Bah Tarma ngaenyakeun bari unggut-unggutan tuluy musatkeun pikiranana rék ngabandungan caritaan Ki Sémah.
"Nami mah," cék sémah saterusna, “Ah, teu kedah ditikukurkeun, dupi pamaksadan nya kitu panjang papayanana sukumaha anu parantos kasanggemkeun tadi ti payun. Nya, satarabasna selengkepna mah kieu panginten" Sémah rada ngarandeg heula nyaritana
siga anu rada mikir-mikir picaritaeun saterusna.
"Kawitna mah, etang-etang tambi kesel nguyek waé di rorompok, tadi subuh téh tos gejlig ti rorompok,” cék sémah saterusna, "Moal puguh nu dijugjug rék ngaléngkah sakarepna, étang-étang gerak jalan ngalempengkeun urat dina dinten Minggu. Mung tadi barang dugi ka terminal angkot kalah muruhpuy teras hujan alit. Clak wéh kana angkot ngiring pasedek-sedek sareng anu tas mulih baralanja. Keun ka mana wae nepina rék sakaparan-paran. Di palebah mana waé raatna, didinya badé turun tina angkot. Manawi tiasa badarat saléngkah-léngkaheun mapay jalan. Kaleresan di lebet angkot téh seueur ibu-ibu galécok, wiréh badé aya pemilihan kapala désa di Pasirluhur. Tilu mingguan deui, Pasirluhur téh bawahan panglirénan setanplat angkot ieu. Dikupingkeun wéh nu galécok téh. Nya abdi lungsur di panyéépan tempat liréna angkot rada palih tonggoh. Badé neraskeun badarat kawagel kénéh ku hujan alit, ngobrol wéh sareng ibu-ibu nu kagungan warung di parapatan. Mani gerecék naker nyariosna téh geuning ibu warung téh. Tambi léngkah kapiceun nya badé kitu, kitu wéh, gaduh émutan téh. Lajeng tumaros manawi aya sepuh-sepuh nu disebat sesepuh lembur di dieu, di palih mana linggihna?"
"Aya, itu di palih ditu!” saur ibu warung ngawartosan. Sakantenan nyebatkeun
jenengan pangersa deuih. Teu lami saparantos mésér sesepeun sareng korék apina mah gajleng waé kadieu dikeresakeun tiasa papayun-payun sareng pengersa. Tah, bilih palay ngaraosan sesepeunana, mangga cobian, raos pisan, yeuh, étang-étang landong tiris sareng panyelang kesel nu norostos nyarios…” sémah nyelang heula nyoéhkeun bungkus roko luhurna, song diasongkeun sasiki sina nolol saeutik sangkan dipipit ku Bah Tarma.
"Aduh, nuhun atuh,” Bah Tarma atoh, malaur ti tatadi teu kebal-kebul. Bari nyot mimiti ngeyot ududna sakenyot, dua kenyot babarengan jeung sémah. Pok Bah Tarma nyarita siga anu sanduk-sanduk, “Asa teu umum ieu téh kedahna mah Abah, nu gaduh bumi anu kedah nyayogikeun sesepeun téh ka tatamu, Arii ieu bet kalah sawangsulna kalah tatamu anu karérépot...,"
"Ih, teu sawios-wios, kenging ngahaja moal enya sesepeun sina ngahénén waé di jero pésak,” cék sémah, kelepus-kelepus, deui ngebulkeun haseup rokona sababaraha kali. Pikiranana siga uleng ngadagoan ilham picaritaeun saterusna.
"Taaah, nu mawi dongkap ka dieu ka payuneun pangersa mah sakantenan tina leuleumpangan sakaparan-paran. Ngadon ngihan heula ngantosan raat hujan, manawi da ari ti sepuh mah sok seueur pulunganeunana. Jorojoy aya kahoyong, hoyong turas-taros ka pangersa. Sageuy teu seueur kauninga," sémah mimiti ngedalkeun pamaksudanana, rada panjang deuih ngamimitiananna téh.
Gebeg, Bah Tarma ngagebeg pédah tara-tara ti sasari aya sémah nu anyang-unyung anyar pinanggih rék ngadon tatanya. Ujug-ujug nyel aya rasa ambek, ngahéab di jero dadana bari dibarengan ku gerentes haténa, "Na maké rék tunya-tanya ka aing, da aing mah lain pananyaan, lain dukun?" kitu cék gerentesna haté Bah Tarma. Tapi da bubuhan kolot, kawewegan ku paribasa kudu soméah hadé ka sémah, reuwas-reuwas jeung nyel aya kaambek kahéran ogé, pok waé ngajawab leuleuy naker, "Badé aya taroskeuneun naon sapertos ka nu tiasa waé. Apan turas-taros mah sakedahna ogé ka ahlina. Ari Abah terang kana naon, rumaos jalmi balilu. Leres téa mah kolot namung saseret kolot kulit atanapi kolot dina beuheung munding. Atuh leres deuih parantos cetuk huis, namung cetuk huis ari diri kurang bibis. Belet biko buta hurup…" Abah Tarma ngarendahkeun manéh.
"Percanten, percanten,” cék sémah bari unggut-unggutan,namung da ieu kahoyong
merenyeng waé henteu tiasa dihalangan hoyong enggal kedal."
"Naha badé turas-taros perkawis naon atuh, asa rareuwas teuing abah téh?" Bah Tarma jiga anu nyedekkeun, hayang buru-buru nyaho kana pamaksudan sémah."
"Kieu, pangersa," sémah mimiti deui ngedalkeun pamaksudanana, nyaritana rada
dialon-alon da bisi gancang pincang, inggis ngagiwar tina sasaranana mun mentangkeun jamparing tina gondéwa mah bisi teu nanceb kana pepentol nu ditujuna. “Tumali sareng mireng wartos wiréh di ieu wewengkon téh sakedap deui badé ngayakeun pamilihan kapala désa, abdi hoyong gaduh gambaran. Upami dipapandekeun sareng gaduh hiji balong mah, anu tangtos dieusian ku rupi-rupi lauk, cobi numutkeun pamadegan pangersa Abah dupi lauk anu sapertos nila, tawes kantenan upami seug kaleresan aya model gurame mah, naha éta sok katinggal ngangkang atanapi tinggarujibegna tah dina balong tengah-tengahna. Naha dina sisina nu palih kénca atanapi seseringna di palih katuhu atanapi di nu palih manana deui?” Sémah nanyana kitu téh bari terus neuteup beungeut Bah Tarma, bisi ngalieus, keureuceum, kiceup kiceup panon, peureudeuyna jeung ulat beungeutna béda jeung kereteg haténa nu sabenerna.
Sanajan poékeun, teu ngarti teu bisa neguh naon sabenerna pangna ki sémah tumanya nu kitu pandéna, tapi sanggeus rada ngahuleng ngabayang-bayang atawa ngawangwang pijawabeun kanu nanya téh, pok waé ngawalon “Nya ari numutkeun impelengan abah mah, nu kituna seueur di tengah-tengahna. Kumargi jero-jerona balong nya didinya atuh pangledok-ledokna ogé di dinya deuih," Bah Tarma sageplakna pisan ngawalonna.
"Sumuhun, sumuhun,” cék sémah deuih bari teu weléh unggut-unggutan ngaenyakeun
jeung nganuhukeun. Pok deui nyambung nanyana, "Dupi bangsaning sepat, mujaér sok katinggal ngabaris anteng ngoyag-ngoyagkeun cecepet sareng ngageboy-geboykeun buntutna? Naha sering aya di tengah-tengahna, di sisi béh girangna atanapi di lebah manana?"
"Numutkeun anu sok kantos katingal ku abah mah rupina rada béh girangna da di dinya seueur santokeun sagolontorna tina cai pancuran sareng sugrining naon waé papalidan tinu sok nguyek di tampian. Apan ku nu sapertos kitu disaranggapna."Bah Tarma ngalelebah jawabanana duka meneran duka moal.
“Sumuhun,” cék Sémah unggut-unggutan deui, Taaah, kantun bagian golongan tampélé,
impun, sareng berenyitna éta mah tos ka bayang ku abdi, tangtos ngaronyokna téh di panghilirna."
"Sanés ngaluluhuran ngalalangkungan ka pangersa abah, ieu mah nu katangkep ku émutan abdi tina galécokna ibu-ibu nu kaleresan tadi saangkot, calon téh aya tilu jalmi. Anu panglinggihanana aya nu di palih tonggoh atanapi di girangna téa upami balong téa mah, aya nu di tengah aya ogé nu di lembur pangtungtung kidulna atanapi panghilirna panginten. Tiasa diibaratkeun si A, si B na sok pada ngaronyok-ronyokna kunu mana… Keun, ah, teu kedah anteb teuing pangersa abah ngémutanana da éta mah bagian abdi....” cék sémah ongkoh nanyakeun ongkoh nyarék mikiran, ka Bah Tarma anu enya-enya sabenarna mah teu ngarti saeluk-eluk acan nu dipimaksud kunu dicaritakeun ku Ki Sémah téh.
Tapi sanggeus ngalanyepan naon anu dicaritakeun ku Ki Sémah téh, kelemeng waé dina sejeroeun tarang Bah Tarma aya nu ngelemeng ngalangkang méré ingetan, “Euh , meureun maksudna mah sarua jeung dimana aya nu amis-amis, didinya sireum sok ngaronyokna,"cék gerentes haté Bah Tarma. Leng ngahuleng deui.
Pok téh deui cék Ki Sémah. "Dupi gaduh ijasahna nu pangluhurna naha nu linggih di lembur tengah, nu di kidul, atanapi nu di pangtonggohna?".
"Sakaterang mah, lah,”cék Bah Tarma rada ngalelebah, anu di palih kidul da kalebet sepuh ka pungkur bujeng-bujeng ka rubak ijasah, boa SD ogé teu kantos tamat ma'lum borojolan jaman ngungsi jaman révolusi seueur gangguan teu acan majeng kana jaman seueur sakola sapertos kiwari. Anu dumukna di lembur tengah mah, wartosna, kitu ogé mung dédéngé tara, saurna kantos sakola SMP. Mung nu di palih tonggoh, éta mah terang dikieuna da nembéan dua tilu taun kapengker, tamat ti SMA. Kenging disebatkeun haneut kénéh gaduh élmuna ti sakola anu rada luhur téh, kanggo diamalkeun deui diranjing-ranjing sareng kaperyogian sanésna di masyarakat…"
"Oh, kitu,” Ki Sémah ngarti ka nu dijelaskeun ku Bah Tarma, terus nyambung nanyakeun deui, “Dupi nu kalebet kana anggota Karang Taruna, Nonoman, Putra-putri, Remaja Masjid, nu sok resep gumbrang-gembrung kana kasenian modél bend jaman kiwari, sareng nu sok raresep olah raga, cobi di palih mana nu sok paling seueur ubral-abrulna, ubrang-abringna?"
“Ah, perkawis éta mah rupina rada sami, satimbang," walon Bah Tarma kalawan gancang pisan kawas nu geus enya apal, “margi di ditu, di dieu kaleresan masjid jamina jugleg, jama'ahna kaétang rempeg. Upami di palih ditu aya lapang ménbal, lapang poli mah di palih dieu atuh grup kasenian oge sanaos teu sami jenisna, aya di tilu tempatanana ogé tiasa dianggo sakalieun diperyogikeun aalitan waé mah..."
"Sumuhun…” cék Ki Sémah, kop deui kana roko sabatang, cékes kana kayu api, sut disundutkeun kana tungtung rokona, nyot dikenyot, serebung haseupna nyerebung kaluar tina bahamna, pok tumanya deui “Dupi éta perkawis seueur réréhan atanapi bondoroyotna diantawis tilu calon téh nu mana nu pangseueurna?".
"Nya tangtos nu linggih di tengah, margi pituin urang dieu. Kagungan bésan, mantu, putra-putu baranahan didieu teu aya nu ngalumbara tebih-tebih. Anu linggih di lembur kidul enya ogé asli urang dieu namung da teu baranahan sapertos anu kapihatur nembé," Bah Tarma ngarenghap heula, pok deui neruskeun, “Upami nu sajalmi deui sajabi anom kénéh téh da nembéan deuih janten warga urang dieuna ngalih ti kota dicandak ku sepuhna ngagaleuh bumi di dieu."
"Sumuhun," cék Ki Sémah terus neregteg deui pananyana téh, “Dupi leresan seueurna suhunan kampung di paling mana nu pang rempegna?"
"Euh, tangtosna ogé lembur tengah margi kasebat lembur ageung sareng lembur pangkasohorna kasebat ka mana-mana. Teras ka nu paling kidul, upami kampung nu pangkalérna atanapi pang tonggohna sok disebat kampung babakan margi énggal kénéh dilalinggihanana ogé. Da kapungkur mah éstuning pakebonan wungkul,” cék Bah Tarma jéntré naker.
"Oh, janten kitu, nya. Nuhun pisan atuh kana sagalarupining penjelasan ti pangersa, katampi pisan," cék Ki Sémah semu bungah, nyot deui ngenyot ududna anu sawatara jongjongan heunteu ka kenyot da panjang teuing nyarita. Eureun deui ngenyot ududna téh baning ku marengan eureuna heula nyarita siga nu geus béak tanyakeuneunana.
Bah Tarma jeung sémahna rada lila pajulaeu-julaeu. Teu arudud teu cacarita da ududna
geus béak dua batang séwang, ari picaritaeun siga anu keur diarimpleng kénéh. Torojol Ma Irah ti lawang dapur, nanggeuy cikopi ngebul dua gelas dibakian. Jol deui lalawuhna kulub hui
mani balucitreuk, panas kénéh sanyatna tina kastrol pangulubanana."
Sanggeus sasalaman ngenalkeun ka sémah bari pokna sasadu cenah, “Hapunten waé aya tatamu salami-lami teu enggal ditegangan margi kapameng di pawon."
"Sawios" walon sémah.
“Mangga atuh nyanggakeun, naon nya da di kampung mah teu aya leueutan nu saé sapertos di kota, hatur lumayan waé geura mung aya nu sapertos kitu” cék Ma Irah bari ngaléos ka dapur deui.
"Mangga, nuhun. Bet ngadon ngarépotkeun ieuh sagala disayogikeun,” cék Ki Sémah.
"Henteu, henteu ngarepotkeun," cék Bah Tarma bari ngahempékeun, nyodorkeun cikopi ajangna sémah rada digésérkeun ka hareupeunana."
"Nuhun, enggal ditampi wae ieuh, mani teu kiat ku ngangseu seungitna sareng ngebulna
cikopi, hoyong enggal ngaraosan," cék Ki Sémah bari regot ngaregot cikopina sauyup dua
uyup,”
“Éhm… " cenah ngarasakeun ni'matna, seungitna, segerna cikopi diregot dina mangsa
hawa tiis cara harita
"Kopi saé panginten nya, kopi asli, raos, sapertos kopi luwak anu nuju digederkeun ku pamaréntah. Awis pangaosna matak saé kana salirana saur dina iklan mah. Dina tivi. Ari di rorompok mah, kitu wae, ukur nyeduh kopi ti warung sareng sanes kopi luwak, anu sok dilawakkeun ku Sule geuning,” cék Ki Sémah bari regot deui kana cikopi, meunang sababaraha uyup.
Celemut kana kulub hui, susuguh téa sanggeus sababaraha kali dimanggakeun ku
Bah Tarma, mani cacamuilan, malum boléd ti Menes anu sohor enay konéngna sohor pulenna jaba amis lir rasa peueut téh matak deudeuieun nu ngasaan.
Réngsé ngopi, réngsé ngobrol nu poko diumbah-emboh ku perkara séjénna katurug-turug di luar hujan henteu miripis deui. Atuh cahaya jadi rada cangra. Sed-sed rada panas kabeurangnakeun ampir déét kana tengah poé. Ki Sémah amitan, rék mulang. Rék buru-buru megat angkot cenah bisi béakeun ku nu lasteu matak kapeutingan di lembur batur.
Ki Sémah geus ngabéngbéos ninggalkeun buruan, di serangkeun ku Bah Tarma ti tungtung téras bari ngajanteng.
Gék deui Bah Tarma diuk dina korsi parantina bari ngalangeu ngawangwang sémah anu karék ngaléos téa.
Torojol Ma Irah nyampeurkeun terus nyarita siga nu haharéwosan, éra bisi aya nu séjén ngadéngékeun. Tapi haréwos Ma Irah téh ukur haréwos bojong, pokna, “Ari Abah, kawas nu kurang wiwaha. Ka sémah nu anyang-unyung teu wawuh ti tadina bet gampil nampi gancang ngahiap. Kumaha lamun lain sémah sasémah-sémahna, matak aya balukarna ka urangna?" Ma Irah rada kuraweud, némbongkeun semu kurang panuju.
"Wah, naha bet pipilueun mikir jeung siga nu suudon. Da kami mah teu boga niat anu ngajurus ka nu kurang pihadéeun. Urang ngado'akeun waé, mun sémah pamaksudannana hadé, sing mawa hadé deui waé ka urangna..." walon Bah Tarma leuleuy naker.
Ma Irah bep waé balem teu katutuluyan boga rasa ngaluluhuran ka salakina. Gentak waé mérénan urut ngopi Ki Sémah, dibawa ka dapur rék digégérohan.
Sapoé, dua poé nepi kana tilu minggu ti harita, sabada di Pasirluhur aya nu sarurak ayeuh-ayeuhan, kuwalarga, tim suksés, bondoroyot jeung sugrining balad-balad séjénna anu ngadukung kanu gedé milik, unggul bisa kapilih jadi kapala désa. nu sabubuhan deui ulatna aralum maresum sabab dukunganana teu hasil anu dimaksud, malah dina pakalangan kénéh ampir aya nu ngudupruk pada moro pada nyangkéh. Digarotong ka imahna, ampir kawiwirangan kalenger di tempat umum. Atuh sawaréh deui mah ti gumplukan anu siga enya tenang sadrah kana nasib da diniatan yén "kalah dan menang" kudu narima, ari dina seuhseuhanana mah teu burung waé, asa aya nu matak seuseuitan kana haté mah.
Rada ngahéab batur ngariung curak-curak sukuran jeung suka bungah ari ieu ukur ngariung sakulawarga bari cruk-crek ngupahan manéh.
Bah Tarma geus saged nyorén bedog rék indit ka kebon anu sababaraha poé henteu ka longok, durutdut aya sora motor eureun di buruanana ditumpakan ku duaan jeung nu ngaboncéng.
Sabot Bah Tarma ngajega di tungtung teras jrut anu ngaboncéng tina motor turun, tuluy nyarita bari norostos siga anu rurusuhan, pokna, “Kumaha Abah damang, punten abdi teu kelebet heula margi itu diantosan ku réréncangan di jalan, badé aya kaperyogian deui ka nu sanés. Leu mah haturan Abah, lumayan waé mugi ditampi," cék nu tina motor bari aya nu diasongkeun. Keclak deui ngaboncéng kana motorna teu bisa diandeg, ngadurutdut terus ngadius teuing rék terus kamana.
Bah Tarma bus ka jero imah. Bedog anu disorénna acan dilésotkeun tina cangkéngna, terus neuteup anu dialungkeun kana luhur méja. Torojol Ma Irah norojol ti dapur bari hariweusweus nanya “Aya naon Abah, kapirengna téh aya sémah deui, ngadurutdut turun tina motor?".
"Enya, ngan hélok ari kamari ieu mah dangdananana ogé mani bérégégéh disapatu disetelan, ari bieu mah buuk tuhur, baju karusut, jeung disendal capit deuih...” walon Bah Tarma. "Naha rék naon deui cenah sémah téh?" ceuk Ma Irah deui.
"Nyaéta kurang kamaphum da rurusahan pisan ngeclak deui ngaboncéng kana motorna,
duka motor dulurna, duka motor ojég, ngan éta geuning aya anu diasongkeun, acan wani dikeupeul…" cék Bah Tarma bari ngarérét ku isarat panonna nuduhkeun kanu ditunda dina luhur meja.
"Alah, geuning amplop, Abah!!! Rejeki keur urang meureun,” Ma Irah bungah.
"Ih, ké heula anan, ulah waka haripeut ku teuteureuyeun. Boa éta téh ti nu sok pirajeunan tumpangan ngadu jago. Ke, kami hayang talété heula ka Ustad di tonggoh. Kumaha gékgékanana ari eusi amplop nu kitu…” Abah Tarma jeung Ma Irah ngajaranteng bari neuteup amplop panjang ngajepat kénéh dina luhur méja acan wani dicubak-cabak. * * *
Wangunharja, 2013


text:
Anyar kénéh kaliwat, Paguyuban Panglawungan Sastra Sunda (PP-SS) ngayakeun acara Pésta Sastra Sunda di Gedung Kesenian Mayang Sunda. Ieu acara téh hasil rukun gawé jeung kagiatan Seni Bandung nu dilaksanakeun tanggal 11-12 Oktober 2017. Ngan, sabada Pésta Sastra Sunda lekasan, naon deui kagiatan PP-SS téh? ***
Dua minggu sabada Pésta Sastra Sunda, PP-SS nu diwakilan ku Lugiena Déa ngabéwarakeun iber nu pikabungaheun, yén dina tanggal 11 November 2017 baris diayakeun riungan nu ngaguar ngeunaan sastra Sunda. Iber pikabungaeuh éta, tangtu waé pada ngabagéakeun ku sakumna nu mikanyaah kana basa, budaya jeung sastra Sunda.
"Dina sela-sela acara Pesta Sastra Sunda nu nembé kalangkung, ka sim kuring aya usulan ti sababaraha pangarang ngora supados kagiatan sastra Sunda téh teu geledug ces, tapi cenah kahoyongna téh teras manjang," ceuk Déa, nalika tepung dina riungan PP-SS munggaran di Perpustakaan Ajip Rosidi, Jl. Garut No. 2 Bandung.
Lawungan pangarang téh, utamana nu ngarora, ceuk Dea deui, ulah ngan kawatesanan pédah aya acara sasastraan wungkul, tapi kudu terus manjang, ari tujuanana mah tangtu jinek, sangkan sastra Sunda teu samet hirup dina karangan wungkul. Tapi karasa jeung héab katut rénghap hirup-huripna.
"Ari ku ngariung ngobrol sasarengan mah, atuh papada pangarang téh tiasa guk-gok pajonghok, silih pantengkeun tali mimitran, bari sakantenan silih simbeuh pangawéruh. Ririungan, réréongan. Da mutuh sastra Sunda tangtos moal tiasa nanjeur mung ku saurang atanapi dua urang, tapi kedah ku cara gawé babarengan," ceuk ieu guru lulusan Pendidikan Basa jeung Sastra Sunda UPI pinuh harepan.
Kahayang jeung harepan pangarang ngora téh ku PP-SS tuluy dibagéakeun bari jeung prakna. PP-SS tuluy nyanggupan baris ngayakeun riungan unggal bulan pikeun ngayakeun diskusi bulanan nu tempatna di Perpustakaan Ajip Rosidi.
"Kagiatan diskusi bulanan ieu, baris diayakeun mayeng saban sasih dina minggu kadua. Tempatna baris diayakeun matuh di Perpus Ajip Rosidi," ceuk Dadan Sutisna nu ngokojoan di PP-SS.
Dina éta kasempetan, Dadan ngaécéskeun deui yén pamilon diskusi henteu kawatesanan ku pangarang Sunda, tapi dikumkeun pikeun sakabeh masarakat nu gedé raga katineungna kana kamekaran budaya, basa jeung sastra Sunda.
Lian ti ngayakeun diskusi rutin saban bulan, ceuk Dadan deui, PP-SS ogé kiwari keur natahakeun nyieun média digital pikeun ngawadahan karya-karya pangarang jeung ngalobaan alternatif bacaan pikeun masarakat.
"Nanging, sok sanaos média digital, sim kuring nuju ngararancang dikokolakeunana kalawan profesional, aya editorna, aya pangasuh rubrikna, kitu ogé nu ngarangna baris dihonoran ngangge standar honor media citak," pokna bangun nu sumanget naker.
Dina riungan munggaran, aya sababaraha kamandang ti para pamilon nu kacida pentingna, diantarana komentar ti Karno Kartadibrata nu nyarankeun yén Pésta Sastra Sunda téh kudu mayeng diayakeun saban taun. "Pokona mah rek kumaha wae oge, Pesta Sastra Sunda taun hareup kedah aya deui. Kitu ogé kagiatan PP-SS, kedah aya nu mingguan, bulanan, sareng taunan," ceuk ieu Pimred Manglé manten téh daria naker.
Lian ti Karno, aya ogé kamandang séjén, saperti ti Hadi AKS nu nétélakeun pentingna riungan jeung diskusi pikeun kamekaran sastra Sunda, ti Budi Riyanto nu nyarankeun PP-SS kudu mayeng nargetkeun nerbitkeun buku, jeung ti Darpan nu nétélakeun pentingna sastra pikeun masarakat.
Ari ti nu ngarora, aya kamandang ti Zenzen Zae (Kuningan) ngeunaan pentingna sastra di daérah, khususna di Kuningan, ti Prayoga Adiwisastra (Purwakarta) nu nyarankeun PP-SS kudu ngalegaan ambahan nerbitkeun buku, ti Arif Abdilah (Majalengka) nu nyarankeun kudu ayana kurikulum diskusi sastra Sunda jeung jejer diskusi nu maneuh, jeung ti Taufik Rahayu (Garut) nu nyarankeun PP-SS ngayakeun diskusi mapag carpon pinilih Manglé jeung hadiah sastra Rancagé.
Ari nu haladir dina riungan munggaran PP-SS nu dituluykeun murak tumpeng kiriman Dipa Galuh Purba jeung Tiktik Rusyani, diantarana: Etti Rs, Karno Kartadibrata, Hadi AKS, Budi Riyanto Karung, Darpan, Dadan Sutisna, Lugiena Dea, Ari Ardiansyah, Dian Hendrayana, Endah Dinda Jenura, Deden Abdul Azis, Euis Yuningsih, Indah Eka Lestari, Taufik Rahayu, Riki Nawawi, Zenzen Zae, Arif Ayih Abdilah, Faisal Septia Akbar, jeung réa-réa deui.*** (712)